
PREDGOVOR 


Na Prvom Slavenskom kongresu za puteve u 
Pragu, održavanom od 19 do 25 jula 1935, upoznao 
sam suvremenu izgradnju puteva u ČSR obzirom na 
razvoj automobilizma u zadnjih 10 godina. 

U Udruženju Jugo slovenskih inženjera i arhite¬ 
kata, sekcija Zagreb, održao sam tri predavanja o 
tome problemu, uz primjenu na naše prilike. 

Kako je izgradnja modernih kolnika za auto¬ 
mobilski promet za naše prilike naročiti studij, to 
izdajem ovu publikaciju da ona bude impuls za 
ispravnu orijentaciju u izgradnji savremenih kolnika 
kod nas. 

Sa tehničkog stanovišta, treba upotrebiti stečena 
iskustva kod izgradnje modernih cesta u stranim drža¬ 
vama, uz princip da gradimo ceste domaćim materi¬ 
jalom i domaćom radnom snagom. 

Osnutkom Fonda za ceste, koga ima zajamčiti 
i osigurati Zakon o putnim fondovima, stvorit ćemo 
mogućnost izgradnje naših cesta, o čemu ovisi na¬ 
predak našega automobilnog prometa i napredak 
našeg turizma. 

Na ovom mjestu zahvaljujem se gospodinu ing. 
Karlu Miši, tehničkom savjetniku ministarstva građe¬ 
vina u Pragu, koji mi je dao na raspolaganje nekoje 
filmove i slike . 

U Zagrebu, mjeseca decembra 1936. 

Prof. ing. Franjo Brozović 

ovlašteni građevinski inženjer 

UVOD 


Govoriti o cestama, znači dirnuti u pitanje, koje 
duboko zasjeca u naše ekonomske, financijalne, a 
naročito u prometne prilike, ali je skrajni čas da se 
o tome progovori. 

Za vrijeme svjetskoga rata stradali su svi pro¬ 
metni putovi, a ponajviše ceste, koje su u ratnom 
području uništene, a u zaleđu tako zapuštene, da nam 
je u sedamnaest godina jedva uspjelo da se zaustavi 
njihovo propadanje. Većina naših cesta, bile one 
državne, banovinske ili općinske, u glavnom su p o- 
šljunčene ceste sa podlogom od ka¬ 
mena 1 o m 1 j e n j a k a ili su to makadam- 
ceste. Poznato je, kako je izvanredno velika svota 
potrebna za valjano uzdržavanje tih cesta. 

Ova činjenica znači nemogućnost ekonomije na¬ 
ših cesta, jer što je cesta lošija, to je potreban veći 
izdatak za njeno uzdržavanje. Kod dobro i solidno 
izvedene ceste je trošak uzdržavanja minimalan. 

Razvojem automobilizma došlo je 
pitanje cesta u sasvim nov stadij. Auto je pojačao 
na cestama transport ne samo osobni nego i teretni, 
pa je prema tome upliv auta na cijeli gospodarski 
život isto tako važan, kako je bio od otsudne važnosti, 
prije sto godina pronalazak željeznice. 
Nepovjerenje u problem razvoja željeznica dosta je 
dugo trajalo, ali razvoj auto-prometa i auto-cesta 
primljen je u svim državama realnim pogledom, 
obzirom na ogromnu korist u narodnom gospodarstvu. 
Za razvoj željeznica morale su se izgrađivati nove 
trase, a za razvoj automobilizma postoji već cestovna 
mreža, koju treba možda samo nadopuniti i provesti 
rekonstrukciju gornjeg stroja tj. kolnika, da zadovolji 
uvjetima auto-prometa. Prilagođivanje šljunčane i 
povaljane ceste auto-prometu zahtijevalo je dosta 
opsežan studij. 

Kod auto-prometa iskorišćuje se velika brzina od 
60—80 km na sat za prenošenje velike količine tereta, 
a posljedica je veliko deranje pošljunčenih cesta, usli¬ 
jed velike centrifugalne sile na obodu kotača i jakog 
djelovanja sile prionivosti. Uzdržavanje ovih pošljun¬ 
čenih cesta kod takovog prometa je vrlo skupo, a s 
higijenskog stanovišta nas oni oblaci prašine najviše 
sile na ispravno rješavanje toga problema, obzirom na 
razvoj auto-prometa; kod toga se ne smije zaboraviti, 
da se na našim cestama promet ipak obavlja najvećim 
dijelom teglećom marvom. 

Obzirom na veličinu saobraćaja na nekoj cesti, 
razlikujemo tri načina izgradnje gornjeg stroja ili 
kolnika i to: kolnik za laki, srednji i teški promet; 
to bi donekle odgovaralo uporedo pojmu gradacije 
općinske, banovinske i državne ceste. 

Kako ima biti izgrađena koja cesta ne zavisi od 
kategorije ceste, nego od veličine prometa, koji se 
odvaja na nekom potezu i od vrsti prometala. Inženjer 
treba prema tome, na temelju statistike prometa, odre¬ 
diti koja se vrsta ceste imade izvesti na kojem potezu. 


STATISTIKA PROMETA 

Još prije razvoja automobilizma u Njemačkoj, 
Francuskoj i Engleskoj, vodila se statistika prometa 
na cestama. Taj se je rad obavljao na temelju razli¬ 
čitih principa. Razvojem automobilizma osjetila se 
potreba da se statistika prometa provede po određenim 
principima, zbog ispravnog uređenja cesta. 

Budući da su neke ceste u pojedinim državama 
postale linije za međunarodni auto-promet to je 
Internacionalni kongres za p u t e v e u 
Milanu 1926 zaključio, da se statistika prometa 
(brojenje prometa i tereta) provede na zajedničkim 
principima, koje je ustanovio posebni odbor godine 
1927. Tako je primjerice godine 1929 izdalo u Č. S. R. 
ministarstvo javnih radova, propise za statistiku pro¬ 

meta, pa je te godine (1929—1930) provedena prva 
statistika javnog prometa u C. S. R. 

Na temelju statistike prometa i na razvoju auto¬ 
mobilizma treba urediti našu cestovnu mrežu u tom 
smislu, da odgovara za auto-promet i ujedno za promet 
teglećom marvom. 

Smjernice rješenja problema cestogradnja obzi¬ 
rom na razvoj automobilizma pokazane su na inter¬ 
nacionalnim kongresima za puteve. Slavenske države 
kao Čehoslovačka, Jugoslavija, Poljska i Bugarska, 
koje su tek nakon svjetskog rata dobile svoju slobodu, 
ne mogu ići u izgradnji cesta uporedo sa velikim 
državama kao što su Amerika, Francuska, Njemačka 
i Italija. Naš je problem teži i kompliciraniji. Mi smo 
tek u početku rada na polju transportne politike i zato 
treba da taj rad provodimo od početka. 

Kako su gospodarske, financijalne a i geografske 
prilike slavenskih država prilično jednake, to će djelo¬ 
vanje I. Slavenskog kongresa za puteve, održanog u 
Pragu 1935, biti za nas korisno i plodonosno. 

Ukratko ću prikazati što smo korisna vidjeli na 
I. Slavenskom kongresu u Pragu, čime se mi možemo 
koristiti i kako treba da primijenimo iskustva stečena 
u drugim naprednim državama. 

Nas svakako zanima: 

a) grupiranje cesta prema prometnoj statistici; 

b) financiranje izgradnje cesta; 

c) način izvedbe pojedinih vrsti cesta, obzirom na 

različite materijale. 

Kako je već spomenuto, provedena je u Čeho- 
slovačkoj statistika prometa god. 1929—1930. Čeho¬ 
slovačka se sastoji od četiri pokrajine: Češka, Morava 
sa Šleskom, Slovačka i Potkarpatska Rusija. Statistika 
daje jasan pregled kako promet zavisi od upliva, 
gospodarskog, kulturnog i imovinskog, a osim toga i 
od geografskog položaja. Dijagram (si. 1) pokazuje 
percentualni omjer različitih prometala kroz 24 sata 


7 



po broju, a dijagram (si. 2.) po težini. Iz dijagrama 
si. 2. vidi se, da je cjelokupni promet po težini, u 
Čehoslovačkoj veći motornim vozilima nego kolima. 

Statistika brojenja provodila se 38 dana 
u godini i to 28 dnevnih i 10 noćnih brojenja, razdi¬ 
jeljeno na četiri grupe prema godišnjim dobama. 
Težina pojedinih prometala uzeta je po iskustvu i to: 

težina kola s jednim konjem . 1 t, 
težina kola s dva konja .... 2 t, 
teretni auto.3 t. 


Češka Moravska Slovačka Podkarp. 
Šleska Rusija 


Cijela 

republika 


I dvokolica 

II stoka 

III kola 

IV teretni auto 
i autobus 

V motorni kotač 


VI auto — osobni 



SI. 1. Percentualni promet za 24 h po broju vozila. 

Zanimiv je omjer između prometa motoriziranog i 
životinjskog, označen u postocima po broju za 24 sata: 
motorizirani promet iznosi 64% a promet teglećom 
marvom 36%. Iz tih je podataka izrađena mapa koja 
predočuje cjelokupno opterećenje na cestama, bez 
obzira na vrstu ceste, i to opterećenje za 24 sata, u to¬ 
nama na 1 km. 

Statistika opterećenja tona /km/ 24 sata, prema 
dužinama pojedinih opterećenja prikazuje nam okrugli 
dijagram slike 3, gdje se vidi, da cesta za laki promet 
ima 77,93%, za srednji promet 18,96%, a za teški 
promet 3,11%. 


Češka Moravska Slovačka Podkarp. Cijela 

Šleska Rusija republika 


I dvokolica 

II stoka 

III kola 


IV teretni auto 
i autobus 


V motorni kotač 


VI auto — osobni 



4 ' 9 * 


38'7l 



SI. 2. Percentualni promet za 24 h po težini vozila. 

tlkml24 h 

0— 250 
250— 500 
500— 750 
750—1000 
1000-1250 
1250—1500 
1500—1750 
1750—2000 
2000—22(50 
2250—2500 
2500—2750 
2750—3000 
3000—4000 
preko 4000 

SI. 3. Duzine dvž. cestu u Čehoslovučko] po veličini pvometu 

tlkm/24 h 


Iz ovog pregleda vidimo, da je statistika prometa 
za inženjera važna ne samo glede kategoriziranja 
cesta, nego mu ona daje točan pregled za njegov bu¬ 
dući rad. Iz cjelokupnog studija inženjer zaključuje o 
pravednom razdjeljenju kredita za uzdržavanje cesta 
i o podjeli novca iz fonda za ceste za one poteze, gdje 
se pređmijeva, da će se obnovom gornjeg stroja pro¬ 
porcionalno povećati promet. Brojenje statistike pro¬ 
meta treba opetovati svake četvrte godine. Prema 
internacionalnom zaključku vodi se i u Jugoslaviji 
statistika prometa, ali zbog premalog broja uposlenog 
osoblja ti podaci nisu dovoljno točni, da bi ih se moglo 
praktički upotrebiti. 

U novo je doba u izgradnji cesta, obzirom na 
razvoj automobilizma nastao takav preokret, da su 
naše pošljunčane ceste, u sadašnjem stanju, gotovo 
potpuno neupotrebljive. Njihovo je trošenje prebrzo, a 
uzdržavanje preskupo, a zbog toga su postale neren¬ 
tabilne. 


794 891 fcm. 


□ 2264 29<j 


VV/////////// //////////A 766 316 
VZy//// ////<\ 195-777 

U//////A 254768 
UZ7Z\. 492 700 
■i 90 845 

■ 68776 

■ 58459 
I 4*5017 

■ 85666 
I 25 074 


□ 4565 538 




□ 2-129 785 

U Čehoslovačkoj je bilo do godine 1920 pošljun- 
čanih valjanih cesta oko 97% a taracanih samo 3%. 
Prilike za vrijeme rata bile su vrlo teške, a u pomanj¬ 
kanju novca šljunčila se na cestama samo širina od 
tri metra. Uslijed ovakovih prilika uzmanjkalo je od 
god. 1914—1924 na cestama u Čehoslovačkoj 1,8 mi¬ 
lijuna m 3 šljunka, što reprezentira svotu od oko 200 
milijuna K. č. Međutim su čehoslovački inženjeri uvi¬ 
djeli, da ni s ovom svotom ne bi mogli urediti ceste 
obzirom na sve veći i veći auto-promet. Zbog toga su 
odmah otpočeli sukcesivnim radom na cestogradnjama 
i to tako da su počeli sa površinskim obrad¬ 
bama tj. raznim premazima, da zaštite ceste od 
brzog trošenja i prašenja. Tek iza toga pristupili su 
uređenju srednjih i teških kolnika. 

Inženjerima je u Čehoslovačkoj bila prva briga 
da urede ceste za pojačanje turizma tj. ceste velikih 
svjetskih kupališta (Karlovi Vari, Marijanske kupke, 
Františkove kupke, Joahim) i njihov spoj sa gradom 
Pragom. Za ovo je uređenje votirala država u godini 
1924 svotu od 15 milijuna K. č. Godine 1925 učinjeni 
su prvi pokusi taracanja cesta sitnom kockom. Iste su 
godine pravljeni pokusi sa betonskim cestama, cement- 
makadamom te raznim katranskim premazima. 

Odmah slijedeće godine 1925 votirala je država 
30 milijuna K. č. za izgradnju cesta, koje idu radi¬ 
jalno od glavnoga grada Praga. U te prve dvije godine 
bilo je u Čehoslovačkoj 200 km dobro uvaljanih cesta, 
17 km taracanih cesta, a 100 km površinske obradbe 
na slobodnom potezu. U isto razdoblje pada i prvi 
pokus u izgradnji cesta za teški promet. 

Treće godine rada (1926) osjetila se velika po¬ 
treba da se urede ceste za auto-promet, koji se pove¬ 
ćavao iz dana u dan. Prema naglom porastu broja 
motornih vozila bilo je potrebno brzo napredovanje u 
izgradnji cesta, pa je izrađen program rada za 10 go¬ 
dina unaprijed. Iz slike 4 vidi se nagli porast motornih 
vozila po broju; od godine 1922 porasao je broj mo¬ 
tornih vozila sa 9.929 kom. do godine 1935 na 150.139 

100000 


50000 


CT\ 

cO 


150000 komada d 



Osobni auto 
68.1 


Teretni auto 

28M 


Motor-kotač 

42.0% 


Autobusi 11.3 


1922 1923 1924 1925 1926 1927 1928 1929 1930 1931 1932 1933 1934 
SI. 4. Porast motornih vozila u Čehoslovačkoj. 


komada. U Jugoslaviji ima danas 14.173 motorna 
vozila; taj je broj postojao u Čehoslovačkoj kada su 
počeli sa obnovom svojih cesta. 

Za izvršenje radova po ovom programu nije država 
mogla iz svojih prihoda namaknuti potrebnu svotu. 
Zbog toga dolazi u Čehoslovačkoj do nove epohe rada 
na cestogradnjama. 1 X 1927 stvara se zakon o fondu 
za puteve. Kako se rad na obnovi cesta, obzirom na 
nagli porast auto-prometa, morao brzo svladati to je 
u Ministarstvu javnih radova ustrojen poseban otsjek 
za gradnju mostova i cesta, koji je razdijeljen u 7 
odjela: 

1. uzdržavanje državnih cesta; 

2. novogradnje i rekonstrukcije državnih cesta; 

3. novogradnje i rekonstrukcije nedržavnih cesta; 

4. novogradnje i rekonstrukcije državnih mostova; 

5. novogradnje i rekonstrukcije nedržavnih mostova; 

6. odio za savremeno uzdržavanje gornjeg stroja 
državnih cesta; 

7. odio za savremeno uzdržavanje gornjeg stroja ne¬ 
državnih cesta. 

Po tome se vidi da su ceste u Čehoslovačkoj raz¬ 
dijeljene u državne i nedržavne, koje se opet dalje 
dijele na zemaljske, sreske i vicinalne. U Čehoslovač¬ 
koj imađe 69.392,6 km uređenih cesta. Jugoslavija 
ima u upotrebi 33.336 km, Bugarska 16.200 km, a 
Poljska ima upotrebljivih 44.500 km. 

FINANCIRANJE CESTA 

Djelovanjem fonda za puteve proveli su inženjeri 
u Čehoslovačkoj u ovo 8 godina, obnovu cesta za mo¬ 
torni promet u 56% od cijele cestovne mreže. 

Kako mi u Jugoslaviji nakon 17 godina iza rata 
nemamo točnih podataka o cestama a prema tome 
nemamo izrađenog točnog plana za obnovu cijele 
naše cestovne mreže, bit će zanimljivo da vidimo što 
je to fond za puteve u Č. S. R. i otkuda novac za 
taj fond. 

U Fond za puteve sabiru se ovi prihodi (podaci 
za godinu 1934): 


1 . 

Paušalni porez na motorna 




kola, koji iznosi u god. 1934 

K.č. 

68,434.129.— 

2. 

Taksa za osobna putovanja 




autobusima (iznosi 20—30% 




od vozne karte) što iznosi 




ukupno . 

K.č. 

12,722.543.— 

3. 

Polovica carine na uvoz na 




mineralna ulja. 

K. č. 

32,872.107.— 

4. 

Carina na uvoz pneumatika 




i punih guma. 

K. č. 

4,366.467.— 

5. 

70% od poreza na upotreb- 




ljeno mineralno ulje. 

K.č. 

104,530.027.— 

6. 

70% od poreza na potrošak 




špirita . 

K. č. 

14,311.379.— 

7. 

Kamati i razno. 

K.č. 

948.271.— 


Ukupno K. č. 

238,184.923.— 

TABELA I. ISKAZ REDOVITIH PRIHODA FONDA ZA PUTEVE OD 1927—34. 



31,727-699 | 141,642.716 j 161,191.185 179,405-532 235,181.011 288,982.016 243,846.181 238,184.923 l„520,l6l.269 


TABELA II. GRADNJA, REKONSTRUKCIJA I UZDRŽAVANJE DRŽ. CESTA OD 1928—34 


CQ 


c3 

44 

cn 

cd 

Oh 

0 

Pokriće 

iz kredita 

| Zajam u sredi¬ 

šnjem uredu 
za osiguranje 

Prihodi fonda 

za ceste 

Državni 

zajam 

Dobitak od 

ratnog zajma 


Iz državnih 

prihoda 

Iz fonda 

za puteve 



Izdatak za 

Uređenje 

drž. cesta 

Doprinos 

općina 

Rekonstruk¬ 

cije 

Razno 


Uzdržavanje 

drž. cesta 

i mostova 

Gradnja i re- . 

konstr. drž. 

cesta i mostova 



1934 

Pokriće 

u milijunima Kč. 

100,000 

63,643 

1 

2,046 

165,689 

8 

ro 

54,330 

85,836 

u-1 

OJ 

LO 

OJ 

Izdatak 

to 

12,3 

00 

00 

rn 

72,0 

oo 

ro 

1933 

Pokriće 

100,000 

149,097 

, | 

3,726 

252,823 

25,554 

O 

OJ 

m 

O 

95,874 

348,697 

Izdatak 

225,9 

18,8 

4,2 

3,9 

82,0 

13,8 ! 

1932 

Pokriće 

0 

8 

0 

68,517 

39,221 

12,250 

269,988 

49,581 

78,878 

128,459 

398,447 

Izdatak 

235,0 

to 

to 

12,5 

6,9 

<N 

00 

On 

30,2 

1931 

Pokriće 

0 

50,447 

257,408 

1 

to 

»O 

OO 

Tt* 

57,721 

cT 

to 

110,232 

00 

<3 

0O 

Izdatak 

O 

cT 

0 

Tf 

21,9 

vcT 

00 

ON 

71,2 

0 

ON 

m 

1930 

Pokriće 

140,000 

108,660 

1 

I 

248,660 

55,953 

51,991 

107,944 

356,604 

Izdatak 

214,4 

22,2 

2,2 

9,8 

70,7 

37,2 

1929 

Pokriće 

140,000 

74,958 

1 

1 

214,958 

51,825 

52,497 

104,322 

0 

00 

OJ 

ON 

ro 

Izdatak 

00 

00 

00 

ON 

rn 

ON 

O 

co 

cn 

ro 

31,1 

1928 

Pokriće 

100,000 

21,053 

1 

1 

rn 

<-n 

O 

cj 

53,384 

47,668 

101,052 

222,105 

Izdatak 

vo 

0 

7,0 

O 

IO 

rC 

70,2 

30,8 


Iz 

proračuna 

fonda 

za puteve 

Ukupno 

Iz državnog 
proračuna 

Ukupno 

Sveukupno 


< 



















































































































Iz tabelarnog pregleda vidi se da je prve godine 
(1928) unišlo u fond za puteve Kč. 141,642.716.—; 
ta je svota svake godine rasla, a god. 1932 iznosila 
je Kč. 288,982.016.—. Uslijed svjetske krize se ovi 
prihodi snizuju pa iznose god. 1934 Kč. 238,184.923.—. 
(Vidi tabela I.) 

Izgradnja cesta tj. rekonstrukcije, novogradnje i 
uzdržavanje cesta izvodi se u Čehoslovačkoj iz ovih 
prihoda: 

a) Iz državnih prihoda; 

b) iz fonda za puteve; 

c) iz zajmova od Središnjeg osiguravajućeg društva, 
koji iznosi godišnje 100—140 milijuna Kč.; 

d) iz državnog investicionog zajma, koji iznosi oko 
300 milijuna Kč. godišnje. 

Prema svemu ovome troši se iz fonda za puteve: 

a) na kamate i amortizaciju zajmova; 

b) za rekonstrukciju državnih puteva i mostova; 

c) na popravak nedržavnih cesta sa iznosom od oko 
100 milijuna godišnje. 

Šematski pregled financiranja: 
novogradnja, rekonstrukcija i uzdržavanja držav¬ 
nih cesta prikazan je u tabeli II. 

Ispod crte A—B je: gradnja, rekonstrukcija i 
uzdržavanje cesta iz državnih prihoda, a nad crtom 
iz fonda za ceste. Iz ove tabele vidimo, da se u Čeho¬ 
slovačkoj izdaje godišnje na državne ceste 
prosječno oko 350 milijuna Kč., a mreža 
državnih cesta u Čehoslovačkoj iznosi od prilike isto 
kao i u Jugoslaviji tj. 8656,5 km. 

Koncem godine 1934 bilo je uređenih državnih 
cesta 61% a 39% se uzdržava popravljanjem. Na 
uređenje cesta dolazi po 1 km oko Kč. 66.590.—. 
Za izgradnju, rekonstrukciju i uzdržavanje nedržavnih 
cesta, prije osnutka fonda za ceste, plaćale su općine 
oko 150% nameta. Osnutkom fonda za ceste nastalo 
je znatno olakšanje. 

Za nedržavne ceste, kojih ima oko 58.368 
km, troši se: iz fonda za puteve, oko 100 milijuna 
godišnje; zatim iz državnih prihoda, iz prihoda uprav¬ 
nih jedinica (samouprava). Doprinos upravnih jedi¬ 

nica ili samouprava iznosi približno 100 milijuna Kč. 
godišnje. Prema tom je ukupni izdatak za n e- 
državne ceste oko 200 milijuna Kč. 

Sveukupni izdatak, za sve ceste u Čehoslovačkoj, 
iznosi godišnje oko 550 milijuna Kč. (oko 
1 milijarda dinara), a ta brojka jasno izražava gospo¬ 
darsku snagu Čehoslovačke. 

Cestovna mreža nedržavnih puteva bila je ra¬ 
strgana. Da se taj manjak ukloni i postigne potrebna 
povezanost pojedinih puteva, izgrađeno je do god. 
1934 oko 3453 km novih nedržavnih cesta 
(1 km novogradnje tih cesta sa 6 m širine stajao je 
159.100 Kč.). 

Vrijedno je spomenuti da je do god. 1934 bilo od 


uređenih cesta: 

a) valjanih.1.610 km 

b) sa površinskom obradbom 710 km 

c) srednjih cesta. 557 km 

d) taracanih cesta. 625 km 

e) teških cesta. 110 km. 


Do proljeća 1935 uređeno je u svemu 4.288 
km nedržavnih cesta sa troškom od 1.083,251.000 Kč., 
novo izgrađeno nedržavnih cesta 3453 km, te uređeno 
državnih cesta 5226 km; dakle sveukupno 
12.997 km cesta sa ukupnim troškom od 4 milijarde 
87,286.422 Kč. 

Ovakovom velikom djelatnošću u izgradnji cesta 
odgojen je u Čehoslovačkoj cijeli niz poduzetnika za 
cestogradnje. Čim je osnovan fond za puteve, koji 
zajamčuje sigurnost u izgradnji cesta, osnovale su 
Škodine tvornice društvo Konstruktiva s kapitalom od 
10 milijuna Kč. i inventarom od 20 milijuna Kč. 

Cestovna mreža se tako izgrađivala, da su se po- 
šljunčene i povaljane stare ceste rekonstruirale i 
uredile. God. 1920 bilo je pošljunčanih i povaljanih 
cesta oko 97% od cjelokupne cestovne mreže, a po¬ 
stepenom izgradnjom i uređenjem snizivao se je taj 
postotak tako da ih god. 1933 imade još samo 36%. 
Srednjih i teških cesta, bilo je god. 1929 samo 10% 
a taj se postotak povećao na 49% do god. 1933. 

U cijeloj izgradnji cestovne mreže u Čehoslovačkoj 
proveden je princip, da su valjane ceste priprema za 
definitivno uređenje srednje ili teške ceste. Gdje je 
cesta bila jako uništena, gdje je trebalo mijenjati 
niveletu, izgrađena je rade odmah cesta za srednji 
promet, nego valjana cesta s površinskom obrad¬ 
bom, jer je to bilo ekonomičnije; ili na pr. tamo, gdje 
je cesta bila tako razrovana da bi trebalo obnoviti 
temelje ceste, tu se trebalo rade odlučiti na novu cestu 
(na pr. betonsku cestu od dva sloja, koja će kasnije 
moći poslužiti kao podloga za koji asfaltni sloj). 

Svake se godine izrađivao program rada i po¬ 
treban proračun. 

Svi dijelovi cesta kroz sela i mjesta su taracani, 
jer u Čehoslovačkoj ima odličnog kamena. Ovakovih 
taracanih cesta kroz različita sela i mjesta ima u 
svemu 280 km, a izvedene su uz državnu subvenciju 
od 135,5 milijuna Kč. 

Za nesmetanu autovožnju kod križanja cesta i 
željeznica, izrađen je god. 1930 program za izgradnju 
76 podvožnjaka i nadvožnjaka od kojih je znatan dio 
već izveden. 

Financiranje izgradnje cesta bilo je u Jugoslaviji 
u prošlim godinama dosta slabo. Od državnog se 
proračuna troši na ceste samo 0,9% tj. 92 milijuna 
dinara. Uzme li se, da svaka banovina doprinosi 23 
milijuna, to mi trošimo na naše ceste u svemu 299 
milijuna dinara, što je zapravo jedna trećina naše 
potrebe. Nama ne preostaje drugo, nego da stvorimo 
fond za puteve po uzoru drugih država. 

IZGRADNJA CESTA 


Način izvedbe cesta za auto-promet kao i za tegleću 
marvu ovisi u prvom redu o raspoloživom materijalu. 
Kategorizaciji cesta prema opterećenju (laki, srednji 
i teški promet) odgovaraju i određeni materijali. 

Kao laku cestu smatramo pošljunčenu i po- 
valjanu cestu; ovamo ubrajamo i šljunčane ceste sa 
podlogom od kamena lomljenjaka i makađam-ceste. 
Ako se takova cesta dobro zaobli, povalja i premaže 
katranom ili kojom asfaltnom emulzijom, 
dobiva se laka cesta za auto-promet, koja se brzome 
troši, a niti ne praši. (SI. 5.) 

Dobra makadam-cesta ili šljunčana cesta sa pod¬ 
logom od kamena lomljenjaka služi i za srednji 
promet, ako je solidno izvedena na jakom temelju. 
Rekonstrukcijom istrošenih makadam-cesta mogu se 
postići vanredno dobre ceste za srednje teški auto- 
promet, ako se stara cesta upotrebi kao podloga, a 
gornji sloj se izvede kao betonska ili asfaltna cesta. 

Ceste za teški promet smatramo asfaltne i 
betonske ceste sa jakom podlogom od kamena lom¬ 
ljenjaka ili betona, dok su najjače i najbolje ceste za 
teški promet, ceste “taracane kamenom kockom (gra¬ 
nitom itd.) na jakoj podlozi. 

Izgradnja cestovne mreže pa i sama rekonstruk¬ 
cija zahtijeva velike investicije. U doba današnje 
ekonomske krize moraju inženjeri nastojati, da se 
rekonstrukcija provede uz što manje izdatke i upo¬ 
trebom takovog materijala koji je najbliži i naj- 
ekonomičniji. 

Širina ceste za auto-promet do¬ 
voljna je 6,0 m tj. za svaki smjer vožnje 

3,0 m. Zaokruženje ceste tj. poprečni pad, obzirom 
na dosta glatku površinu nije velik, iznosi oko 2y 2 do 
3%, dok je kod naših makadam-cesta bio propis 5%. 

Prigodom I. Slavenskog kongresa za puteve u 
Pragu obišli smo i pregledali oko 795 km rekonstru¬ 
iranih cesta. U otvorenom i slobodnom potezu su te 
rekonstrukcije provedene u glavnome kao površinske 
obradbe ili betonske ceste, dok je manji dio izveden 
kao asfaltne ceste. Kroz sela i mjesta su ceste svuda 
faracane. Iz ovoga se vide smjernice rada za 
postepeno uređenje cestovne mreže. 



SI. 6. Dio ceste u izgradnji. 

VALJANA pošljunčana cesta 

Kako su u Jugoslaviji i Čehoslovačkoj klimatske 
prilike približno jednake, a osim toga sam karakter 
cesta po konstrukciji i materijalu gotovo isti, to se 
mi kod obnove naših cesta možemo poslužiti isku¬ 
stvima stečenim u Čehoslovačkoj. SI. 6, SI. 7. 

Za uređenje savremenih cesta za auto-promet na 
otvorenim potezima preduvjet je: dobra odvodnja 
površine i planuma ceste. Obzirom na 
raznolikost tla na kome se grade ceste, biti će razli¬ 
čito i uređenje i odvodnja planuma. Za naša ilovasta 
tla najbolje je izvesti duboke cestovne jarke, tako da 
je cestovno tijelo visoko i podesno za odvodnju pla¬ 
numa. 

Konstruktivno su naše najobičnije šljunčane i 
valjane ceste izvedene s podlogom od kamena lomlje- 
njaka, na koju dolazi sloj tučenca i sipine. Istu karak¬ 
teristiku imadu i makadam-ceste. 

Kako su sve naše vanjske ceste u glavnom ovoga 
sastava i kako rekonstrukcija naših cesta ima da 
počiva na šljunčanim cestama sa podlogom od ka¬ 
mena lomljenjaka, to je kod obnove ovih cesta naj¬ 
važnija strana dobar materijal i dobro valjanje cesta. 

Ceste treba valjati valjkom srednje težine, da ne 
gura pred sobom tučenac. Nakon uvaljanog tučenca 
dolazi t. zv. kale nje površine ceste. Kale- 
njem se postizava nepropusnost površine. Naša kalenja 
su hidraulička i bitumenska. 

Na uvaljani tučenac rasprostre se sloj pijeska 
debljine 3 cm; tu je pijesak spojni materijal za ka- 
lenje. Kod valjanja uz polijevanje vodom, stanovite 
glinenaste tvari, kojih ima u pijesku 20—30 %, vežu 
površinu ceste u jednu cjelinu. Dok se tučenac valja 
polagano, valja se materijal za kalenje ceste brzo, 
kod čega on ispunjava sve šupljine i prazne prostore 
u gornjem sloju ceste. Na površini dobro uvaljane 
ceste vidi se rijetka kaša kalenog materijala, ispod 
koje je jednoličan mozaik tučenca i šljunka. Nakon 
jednog do dva dana osuši se ova rijetka kaša, a po¬ 
vršina se pospe pijeskom 1 cm debljine, čime je cesta 
gotova. 

Na našim cestama upotrebljava se za kalenje ri¬ 
ječni pijesak ili sipina od našeg vapnenca. Ovakova 
je cesta vrlo podesna za površinsku obradbu 
raznim premazima, tj. kojom asfaltnom ili katran- 
skom emulzijom. 



SI. 7. Dio gotove ceste. 


Kod pregledavanja cesta u Čehoslovačkoj vidjeli 
smo ovako uređenu cestu kod rekonstrukcije jedne 
sreske ceste u Krkonošima. Ovaj je kraj koli¬ 
jevka turizma, tu je održan prvi međunarodni skijaški 
turnir g. 1897. Zadnji otsječak ove ceste prikazuje 
slika 8. Cesta je široka 5,0 m a na zavojima 6,0 m; 

uspon ceste je korigiran od 22% na 9%%. Cesta je 
u glavnom, valjana makadam cesta, a kod priklona 
većeg od 8% izveden je tarac mozaik od kocaka 4 / 6 cm 
polagan u cementnom mortu na kamenitom tlu. 



Izgradnja bolje površine makadam-ceste je k a- 
lenje sa silikatnom masom tj. vodenim 
staklom. Masa se dobavlja u drvenim bačvama. 
Na uvaljani tučenac rasprostre se masa i radi kako je 
prije opisano za pijesak. Na 1 m 2 ceste dolazi 7 do 
10 kg mase. 

Vodeno staklo je spoj natrijeva oksida i kremične 
kiseline. Prigodom valjanja uz polijevanje vodom, 
masa djeluje kemički tako, da se okameni' ci¬ 
jela površina ceste tj. stvara se čvrsta 
silikatna površina, čije čestice ne povlači 
gumeni kotač auta za sobom, kao kod obične šljun¬ 
čane ceste. 

Na ovaj način provedena površina ceste je ne¬ 
propusna i cijela okamenjena, ali ipak elastična. Cesta 
se brzo suši, a smrzavica joj ne škodi. Upotrebljava se 
za laki i srednji promet; noću je površina takove ceste 
jasno vidljiva. Obzirom na hrapavost površine, cesta 
se dade izvrsno prevući kojom od katranskih ili 
asfaltnih emulzija. 

U Švicarskoj i Francuskoj, gdje imadu mekane 
vapnence, ceste su vrlo dobro uređene ovom silikat¬ 
nom masom. Do god. 1930 bilo je u Francuskoj oko 
1500 km cesta uređenih na ovaj način, a u Njemačkoj 
oko 200 km. Ovako uređena cesta bila bi podesna i 
kod nas u krajevima bogatim kamenom vapnencem, 
radi svoje jeftinoće. 

BETONSKE CESTE 


Za izgradnju betonskih cesta smatramo c e- 
ment vrlo dobrim hidrauličkim spojnim materijalom. 

Temeljni sastav cementa tvore vapnenci i glina. 
Za cestogradnje je najbolji portland cement, čiji je 
temeljni sastav bauksit, a hidraulički modul mu je 
1,7 tj. 

Ca 0 — i 7 

Si 0 2 + Al 2 0, +Fe 2 0 3 


Najvažnija osebina cementa je stalnost obujma. 
Smjesa cementa, pijeska i vode daje cementni mort, 
koji služi kod cestogradnja za cement-makadam, dok 
smjesa cementa sa mineralnim primjesama, dakle 
kamenom razne veličine i vode daje beton, koji služi 
za kolnik (kolovoz) ceste. 

Pijesak i šljunak moraju biti dobre vrste sa naj¬ 
manjom čvrstoćom od 400 kg/cm 2 . Za beton najbolje 
odgovara smjesa pijeska i šljunka u omjeru 1:2. Za 
pijesak uzimamo veličinu zrna od 0—7 mm a za 
šljunak od 7 do 50 mm. Na pr. kod omjera mješavine 
za smjesu betona od 350 kg cementa na 1 m 3 gotovog 
betona dolazi 1,33 m 3 suhe mješavine tj. 45% pijeska 
a ostalo šljunak. Kod pravilne izrade betona je voda 
važan faktor, jer ima upliv na čvrstoću betona. Za 
suhu smjesu od 350 kg cementa na 1 m 3 gotovog be¬ 
tona potrebno je za svaku vreću cementa (50 kg) 21 
do 22 litre vode. Veća količina vode znatno umanjuje 
čvrstoću betona, jer u njemu nastaje stanovita po- 
roznost. Dodamo li vode za 30% nad normalu, to će 
čvrstoća betona pasti na polovicu a osim toga takav 
beton propušta vodu. 

Prve betonske ceste izvedene su u Americi, gdje 
su izvedeni i vrlo opsežni pokusi sa betonskim kolni¬ 
cima. U Njemačkoj su počeli izvoditi betonske ceste u 

god. 1925, a u Čehoslovačkoj god. 1926. Betonski kol¬ 
nici počeli su se izvoditi u glavnom za automobilski 
promet. Razlikujemo rekonstrukciju starih 
cesta sa novim betonskim kolnikom i 
novu betonsku cestu, koja je izvedena cijela 
od betona. 

REKONSTRUKCIJA STARIH CESTA 

Kod rekonstrukcije starih pošljunčenih cesta sa 
podlogom od kamena lomljenjaka izvodila su se do 
god. 1931 dva sloja betona, a u novije doba izvodi se 
samo jedan sloj, jer se pokazalo da potpuno odgovara 
i statički i dinamički. Površina kolnika koji je dosta 
istrošen, poravna se potrebnim dodatkom šljunka i 
zaobli; na taj se uvaljani stari kolnik izvede sloj 
betona 10 cm debljine, koji se na krajevima po¬ 
jača na 13—15 cm, na širinu cca 60 cm od ruba ceste. 
Beton je u smjesi 1:2:5 sa 250 kg cementa na 1 m 3 
gotovog betona. Na ovu betonsku podlogu dolazi no¬ 
sivi sloj betona, debljine 5 cm, u smjesi 1:2:3 sa 400 
kg cementa na 1 m 3 betona. (Vidi sliku 9.) Za beton se 
upotrebljava drobijeni tučenac (granit itd.) 5—25 mm 
veličine zrnaca, čime se postizava velika čvrstoća i 
tvrdoća betona. 

Kolnik se na rubovima pojačava, tj. izvodi se u 
debljem sloju jer se na rubove prenosi znatno optere- 

SI. 9. Betonska cesta sa dva sloja. Gornji sloj 5 cm od betona 
sa 400 kg cementa , donji sloj 10 cm sa 250 kg cementa. (Dro- 
hijeni granit veličine zrna 5—25 mm) 

ćenje; automobil vozi na jednoj polovini ceste, dakle 
na cestovnom rubu, a ne u sredini ceste. Zbog toga se 
kod betonskih kolnika redovno izvode rubovi od gra¬ 
nitnih kocaka 18/18 cm ili se pako ugrađuje betonski 
obrubni kamen 18X20X50 cm. Ovo rubno kamenje 
imađe se uložiti u beton i naročito ga pomno izvesti, 
jer treba spriječiti da voda ne može prolaziti kraj 
obruba u cestovno tijelo i raskvasiti planum, što bi 
bilo naročito štetno zimi kod smrzavice. 





SI. 10. Betoniranje ceste. 


Beton se nabija strojevima ili ručno profiliranom 
letvom, koja na površini ceste ostavlja valovite udu¬ 
bine, da površina ceste bude hrapava. Nakon izvedbe 
betonske ceste štiti se beton prvi dan od sunca pomoću 
razapetih plahta, postavljenih na posebne stalke (vidi 
sliku 10.). Nakon toga posipa se po površini sloj zemlje 
ili pijeska, koji se kroz 14 dana stalno polijeva. Nakon 
21 dan predaje se cesta prometu. 

U Čehoslovačkoj se za betonske ceste upo¬ 
trebljava đrobljeni šljunak od granita, diorita ili ba- 
zalta. Poprečni pad betonske ceste iznosi 1 y 2 —2%%. 
Najveći uspon dozvoljava se do 6%. Naročita pažnja 

se posvećuje rubovima ceste, kako je već spomenuto. 
Kod izvedbe postavlja se na rubove obrubni kamen ili 
drvene grede, po kojima se pomiče profilirana letva 
ili »finisher«, koji daje kolniku određeni profil (vidi 
sliku 10.). 

Kako beton podleži promjeni obujma uslijed ke- 
mičkog djelovanja, prigodom otvrđivanja, a tako isto 
pod uplivom temperature i vlage, to se u tu svrhu kod 
izgradnje betonskih cesta izvode dilatacione 
reške 8—12 mm jake. Koeficijenat rastezanja be¬ 
tona je 0,000 012 za jedan stupanj Celziusa; na pr. 
betonsko polje od 15 m duljine, kod razlike tempe¬ 
rature od 50° C rastegne se za 9 mm. 

Postoje prirodne ili umjetne reške. U Americi su 
u prvo vrijeme izvodili betonske kolnike u jednom 
komadu bez đilatacionih režaka, a nakon deformacije 
tj. nakon što je kolnik sam popucao i stvorio dila¬ 
tacione reške, isklesali su pukotine i zalijevali asfal¬ 
tom. Izgled ovakovog kolnika nije lijep, pa se danas 
izvode dilatacione reške prema unaprijed određenom 
rasporedu (SI. 11.). Ove su reške kod velikog prometa 



SI. 11. Betonska cesta s uzdužnim i poprečnim dilatacionim 

reškama. 


29 














vrlo osjetljive, lako se oštete, pa im se kod izvedbe 
posvećuje naročita pažnja. Dilatacione reske izvode 
se uzdužne i poprečne. 

Uzdužne reske prave se kod kolnika širih od 
6,0 m. Kod rekonstrukcija se često izvodi najprije 
samo jedna polovica ceste, da se ne zatvori promet na 
cesti, a tek iza gotovog prvog dijela izvodi se druga 
strana kolnika. Time već nastaje uzdužna reška koja 
se u tom slučaju i posebno izradi. 



SI. 12. Betonska cesta sa uzdužnim i poprečnim dilatacionim 

reškama. 

Poprečne dilatacione reške izvode se uske i 
široke. Kako je to pitanje za betonske kolnike od 
naročite važnosti, pravljeni su mnogobrojni pokusi i 
ispitivanja, pa imamo danas najraznovrsnijih načina 
izvedbe uskih dilatacionih režaka (ulošci od lima, 
asfaltne ljepenke itd SI. 13.). Ovi željezni ulošci kao 
i drvena letvica, odstrane se prije početka vezanja 
betona. Najprije se rubovi zaoble a tek iza toga se za¬ 
lijevaju asfaltom. To je zapravo najosjetljivije mjesto 
betonskog kolnika, jer tu nastaju najprije oštećenja, 
koja se onda mogu širiti i dalje. Zbog toga je vrlo 

SI. 13. Dilatacione reške. 1 i 2 limovi; 3 . željezni klin, Ijepenka; 
4. drvena letvica, asfaltna Ijepenka. 


važno, da se dilatacione reške stalno nadziru, a kon¬ 
trolnim organima je dužnost da svako oštećenje smje¬ 
sta poprave. 

Široke dilatacione reške su 30—60 cm široke a 
izrađuju se od betona tek onda kada su susjedna 
betonska polja već dovršila deformaciju. Prije beto- 
niranja ove uske pruge, namažu se čela betonskih 
polja katranom ili ilovačom, čime nastaju dvije dila¬ 
tacione reške. 

U Čehoslovačkoj počelo se s izvedbom betonskih 
cesta god. 1926, pa su sve ceste do danas u izvanred¬ 
nom stanju. Od god. 1926 do 1934 izvedeno je u Če¬ 
hoslovačkoj 335 km betonskih cesta s kolnikom 6,0 m 
širine. 

Za automobilski promet su betonski kolnici vrlo 
dobri, pa se nastoji izvedbu po mogućnosti što više 
pojeftiniti. Nakon opsežnog studija u tome smislu 
piedlaže Ing. Stanislav I)ylewski, da se betonski 
kolnik izvodi samo s jednim gornjim slojem, koji je 

Betonska cesta s dva sloja. Donja slika: s jednim 
slojem po Dylewskom (400 kg cementa). 

izvrgnut jakim učincima prometa, a kao podloga da 
se upotrebi povaljani kamen lomljenjak. Zadatak je 
donjeg sloja da prenosi terete na planum i odolijeva 
unutrašnjim napetostima od promjene temperature i 
vlage. Na taj se način smanje troškovi izgradnje za 
cca 34%, jer je skupi donji sloj betona zamijenjen 
jeftinijim materijalom. Na temelju ovoga razmatranja 
od god. 1931 izvode se betonski kolnici sa jednim 
slojem: u sredini ceste je debljina cca. 11 cm a na 
krajevima cca. 14 cm (vidi sliku 15.). 

, 2,5 I 

m: 



SI. 15. Betonska cesta sa jednim slojem. Beton sa 350 kg 
cementa. 

Za naše prilike, gdje nemamo dosta razvijenu in¬ 
dustriju kamena, može se aplicirati sistem. Ing. Dy- 
lewskog na taj način, da se donji sloj, dakle betonska 
podloga izvede od betona s običnim riječnim odnosno 
kopanim šljunkom i pijeskom, a gornji nosivi sloj kol¬ 
nika da se izvede od drobi jenog šljunka iz naših naj- 
boljih kamenoloma, kojemu bi se dodalo riječnog 
oštrog pijeska (sipine) najviše u jednoj polovici 
smjese. Debljina slojeva bi bila 8+7 cm (vidi SI. 16+ 



SI. 16. Betonska cesta za naše prilike: gornji sloj 7 cm od 
betona sa 400 kg cementa, donji sloj 8 cm sa 220 kg cementa . 

Ovakovi kolnici potpuno odgovaraju svim uslo- 
vima. Kod vozila sa pritiskom jednog kotača od 4,0 t 
iznosi specifički napon na tlo temelja (planum) oko 
1 kg/cm 2 . 

Sve ovo što je ovdje rečeno vrijedi za rekon¬ 
strukciju betonskih cesta. Po stečenoj praksi kod 
izvedbe betonskih cesta u dva sloja, izvodi se gornji 
sloj sa upotrebom 400 kg cementa na 1 m 3 gotovog 
betona a u smjesi može biti zrno drobljenca do 
30 mm. Izvodi li se betonska cesta u jednom sloju 
onda se upotrebljava 350 kg cementa na 1 m 3 gotovog 
betona a u smjesi pijeska i šljunka može biti drobljeni 
kamen i do veličine 40 mm. Iz ovoga vidimo kakovu 
naročitu ulogu igra u betonu kamen. 

NOVE BETONSKE CESTE 

Nove betonske ceste izvode se redovno u dva sloja 
ukupne debljine 20 cm. Donji sloj debljine 15 cm služi 
kao podloga, a gornji sloj 5 cm debljine je glavni no¬ 
sivi dio (vidi sliku 17.). U gradovima za teški promet 

SI. 17. Nova betonska cesta sa dva sloja. Gornja slika: gornji 
sloj 5 cm od betona sa 350 kg cementa , donji sloj 15 cm sa 220 
kg cementa. Srednja slika: Rub ceste je armiran. Donja slika: 
detalj armature. 

izvode se podloge od betona 20—25 cm debljine, a 
nosivi gornji sloj 5 cm; ukupna je debljina 25—30 cm. 

Kod gradnje većih betonskih cesta nalazi se na 
gradilištu posebno uređen laboratorij za ispitivanje 
građevnog materijala. Beton kao monolitna masa 
treba biti i pod tlakom od 10 atmosfera potpuno ne- 
propustan, s velikom tlačnom čvrstoćom, koja treba 
iznositi 380—650 kg/cm 2 , dok mu je vlak 58—79 
kg/cm 2 , a osim toga i abanje ne smije prekoračiti 
stanovitu granicu (za betonski kolnik se dozvoljava 
trošenje kroz godinu dana do max. 2,2 mm). 

Kod izvedbe novih betonskih cesta važno je ure¬ 
đenje planuma, naročito odvodnje. Planum bi po mo¬ 
gućnosti morao biti što jeđnoličniji. Najnepovoljnije 
je ilovasto tlo, koje se za vrijeme suše steže a za djelo¬ 
vanja vlage rasteže. Kako se betonska ploča kolnika 
smatra kao nosilac na dvije potpore a u nekim sluča¬ 
jevima i kao konzola to u betonu nastaju pukotine 
djelovanjem stezanja i rastezanja ilovače. Takovo 
ilovasto tlo treba drenažirati u cestovne jarke, zava- 
ljati slojem šljunka ili drozge ili betonirati tanki sloj 
mršavog betona. Na taj se način postizava povoljni 
prelaz od planuma na cestovno tijelo. U krajnjem 
slučaju moralo bi se kolnik armirati, a to znatno po¬ 
skupljuje izvedbu i dovodi u pitanje ekonomičnost 
betonske ceste. 


Raširenost betonskih cesta proizlazi iz ove sta¬ 
tistike: 

USA ima 214 000 km betonskih cesta 

Engleska 3 500 km ,, ,, 

Njemačka 565 km „ „ 

Italija 510 km 

Belgija 506 km „ „ 

Francuska 442 km „ „ 

Čehoslovačka 335 km ,, ,> 

Mađarska 183 km „ „ 

Austrija 60 km „ ,, 


lz ove se statistike razabire naročita prednost beton¬ 
skih cesta za automobilski promet. (USA s najjačim 
auto-prometom.) 

Monolitni sastav betonskog kolnika čini cestu 
otpornom protiv poprečnih sila od vozila. Gesta se ne 
praši i odvodi brzo površinsku vodu. Vožnja je ugodna 
i bez trešnje, a time se znatno smanjuju pogonski tro¬ 
škovi i troškovi uzdržavanja vozila. Uslijed hrapavosti 
površine je vožnja sigurna jer je klizanje gotovo one¬ 
mogućeno. Na površini kolnika ne stvaraju se »valovi« 
koji nastaju kod nekih drugih kolnika. 

Betonski kolnici nisu najidealniji za vozila i pro¬ 
met teglećom marvom, ali se kod izgradnja savreme- 
nih betonskih cesta i to uzima u obzir naročitom di¬ 
spozicijom, pa su postignuti dobri rezultati. 

Betonski kolnici su ekonomični, a zahtijevaju upo¬ 
trebu isključivo domaćeg materijala. Cijena izgradnje 
gornjeg stroja betonske ceste u Čehoslovačkoj kretala 
se u god. 1931 između 55—68 Kč za 1 m 2 . Nakon do¬ 
kinuća cementnog kartela snizila se cijena na 40.— Kč 
za 1 m 2 tj. oko 78.— Din. 

Trajnost betonskih cesta je cca 20 godina. 

U god. 1931 izvedena je kod nas, betonska cesta 
sa dva sloja na potezu Split—Solin, gdje je uzeta 
mješavina za podlogu samo 250 kg cementa a za 
nosivi sloj samo 350 kg cementa na 1 m 3 gotovog be¬ 
tona. Širina ceste iznosi 5,30 m. Izvedba ove betonske 
ceste smatra se pokusom, da se iskuša naš kamen i 
naš cement, ali dobra betonska cesta zavisi ne samo 
od ovih faktora nego i od tehničke spreme u načinu 
same izvedbe. 



'Običan beton 2.50kc/Jm 


SI. 18. Betonska cesta Split—Solin izvedena god. 1931 u ukup¬ 
noj površini od 3151 m 2 (Vidi: Građevinski vjesnik br. 3 
god. 1933.). 

CEMENT — MAKADAM 


Naročita vrsta betonskih cesta za naše prilike je 
cement-makadam. To je valjana makadam cesta sa 
dodatkom cementnog morta koji veže sloj tučenca u 
kompaktnu cjelinu. Ovakav kolnik ubrajamo u ceste 
za srednji promet. 

Ovo je francuski način valjanja ceste, gdje se tu- 
čenac zakali cementnim mortom. Tučenac za cement- 
makadam mora biti posve čist bez prašine i zemlja¬ 
nih sastojina te naročito čvrst. Mekani tučenac nije 
dobro upotrebljavati jer se kod valjanja drobi a zbog 
toga se ne obavije potpuno cementnim mortom. Bolji 
je tučenac rukom tucan, nego drobljeni tučenac, jer 
imade oštrije bridove. Za cementni mort uzima se 
oštar, fini pijesak, a cement koji sporo veže da se 
svrši s valjanjem prije nego cemen počinje vezati. 

U glavnom razlikuju se dvije vrste izvedbe 
cement-makadama već prema tome da li se polaže 
sloj cementnog morta u suhom ili mokrom 
stanju. Šematski su prikazane vrste izvođenja 
cement-makadama u slici 19. Prva dva načina izvode 




tučenac 

mort (Sandvichs) 
tučenac 



mort 

tučenac 



mort 

tučenac 

mort 


tučenac 
mort 
tučenac 
mort 

prevaljano 
SI. 19. Šema cement-makadama 

se na mokri cementni mort a tri ostala na suhi; svi 
se označeni slučajevi mogu izvesti na jedan i drugi 
način. 

Kod rekonstrukcije stare makadam 
ceste kolnik se najprije dobro očisti, manjkavi dije¬ 
lovi popune i povaljaju, da cesta dobije odgovarajući 
poprečni pad od 2%. Na ovako priređenu površinu 
rasprostre se sloj cementnog morta, debljine 4 cm i to 
u tekućem ili polutekućem stanju; zavisi to od vrste 
upotrebljenog cementa i vremena u kome se radi. Za 
cementni mort uzima se 600 kg cementa na 1 m 3 pi¬ 
jeska. Na zavojima gdje je naprezanje kolnika jače 
uzima se 700 a i 750 kg cementa na 1 m 3 pijeska. 
Prema tome dolazi na 1 m 2 površine ceste 12—16 kg 
cementa. 

Na sloj cementnog morta rasprostre se sloj tučenca 
oko 8 do 10 cm debljine (u nepovaljanom stanju). 
Taj se sloj šljunka valja uz polagano škropljenje vo¬ 
dom, dok cementni mort ne prođe kroz cijeli sloj tu¬ 
čenca i pojavi se na površini; to je znak da su sve 
šupljine u sloju tučenca zapunjene cementnim mor¬ 
tom. Mort na površini ceste rastire se metlama uz va¬ 
ljanje, dok taj sloj morta ne bude svuda jednoličan i 
dok se ne zapjeni. Gesta se valja valjkom 16—18 t te¬ 
žine. Valjanje se mora dovršiti kroz vrijeme od 2 do 
2 V 2 sata, tj. prije nego počinje vezanje cementnog 
morta. 

Kada se mort donekle sasuši pospe se cesta finim 
pijeskom 5 do 10 mm da se zaštiti od naglog sušenja. 
Cesta se kroz nekoliko dana polijeva vodom, a nakon 
osam dana može se predati prometu. Posuti sitni 
pijesak samelje se vožnjom u prašinu, koja se imade 
odstraniti. Kroz nekoliko mjeseci nestane i gornji sloj 
cementnog morta, a na površini kolnika ostaje ka¬ 
meni mozaik. Poželjno je da se na ovakovom kolniku 
izvede nakon nekog vremena površinska obradba. 

Kod drugog načina izrade cement- 
makadama izvode se dva sloja tučenca među koje 
dolazi sloj cementnog morta. Na pripravljeni planum 
rasprostre se sloj tučenca 5 cm debljine, poškropi vo¬ 
dom i prevalja. Na to dolazi 4 cm debeli sloj cement- 

nag morta, a preko toga drugi sloj tučenca 5 cm deb¬ 
ljine. Cesta se polako valja uz škropljenje vodom, da 
cementni mort prođe kroz donji i gornji sloj šljunka. 
Valjanje imade biti pravilno da površina ne postane 
valovita. Drugi dan se cesta posipa finim pijeskom, 
da površina zadrži vlagu; prema potrebi cesta se par 
dana polijeva vodom. Ovaj se način izvedbe cement- 
makadama pokazao vrlo dobrim (Zagreb—Podsused). 



SI. 20. Izvođenje ceste. 

Kod upotrebe suhe mase prevalja se sloj tu¬ 
čenca i sloj cementnog morta valjkom, tj. najprije se 
dobro komprimira. Nakon toga počinje tek pravo va¬ 
ljanje uz polijevanje vodom dok se na površini ne po¬ 
kaže cementna kaša. Kod ovoga se postupka mogu na- 
jeđamput izvoditi veće površine ceste, što je svakako 
prednost, ali se treba radu posvetiti naročita pomnost, 
jer postoji opasnost da cementni mort ne zapuni sve 
prazne prostore cijelog sloja šljunka. 

SI. 21. Pred svršetkom valjanja. 


Kod svakog izvođenja cement-makađama je vrlo 
važno ispravno polijevanje vodom, jer 
previše vode može lako isprati cement, čime trpi ja¬ 
kost ceste. 

Kod izvedbe ovih kolnika valja se cesta od sredine 
ceste prema krajevima (dakle u poprečnom smjeru). 
Kod kamenog obruba ne može se cesta dobro pova- 
ljati, pa se sa toga mjesta nagurani kamen baca pod 
valjak a rub ceste nabija se ručno. 

Kod nastavka rada slijedećeg dana, razruje se 
cesta u poprečnom smjeru na širinu od 30 cm, da se 
postigne dobar spoj, a valjak bi i onako taj rub oštetio. 
Nakon dovršenja dnevnog posla taj se dio izvede 
ručno. 

U Čehoslovačkoj je trošak za izvedbu ovakove ce¬ 
ste iznosio 34,29 Kč za 1 nr (oko 65.— Din.). 

Francuzi su izveli prvu cement-makadam cestu 
god. 1920. U Njemačkoj se počelo izradom kolnika ta¬ 
kove vrste god. 1922, u Čehoslovačkoj 1923, a u Jugo¬ 
slaviji 1935. 

Kod pregleda cesta u Čehoslovačkoj vidjeli smo 
u Krkonošima, na potezu Jilemnice—Rokitnice primjer 
cement-makadama iz malafira, debljine 10 cm u ka- 

menitom terenu. Uspon toga dijela ceste je 5,5%. Ce- 
ment-makadam cesta je odlično provedena; poprečni 
pad je 3 do 3 1 / 4'% a na zavojima 3% u jednom smjeru. 

Cement-makadam cestu treba pomno uzdržavati. 
Naslaga cementnog morta se, već prema veličini pro¬ 
meta, izliže nakon godinu dana. Preporuča se nakon 
godine dana izvesti površinsku obradbu. Obzirom na 
nejeđnoliko trošenje površine ceste i nejednoliko izli- 



Sl. 22. Cesta Jilemnice — Rokytnice, IV. odsjek. 


žanje cementnog morta ne prima se asfaltna emulzija 
jednolično na površinu ovakove ceste. Zbog toga se 
upotrebljava vrući katran, zagrijan do 70—80° Celzija. 
Na 1 nr površine ceste troši se oko 1—1V 2 kg katrana. 
Drugi namaz se izvodi slijedeće godine, a treći tek 
pete godine. 

Ovakav način izvedbe kolnika je za naše prilike 
povoljan i ekonomičan, jer uz dobar cement imamo 
na raspolaganje i dosta dobrog kamena. 

ASFALTNE I KATRANSKE CESTE 


Da se stvarno može govoriti o savremenoj iz¬ 
gradnji asfaltnih i katranskih cesta, treba u prvom 
redu da uočimo, što je to asfalt, što katran a 
što opet njihove emulzije. 

Za cestogradnje se upotrebljavaju: 

a) prirodni bitumeni; 

b) umjetni ili tehnički bitumeni, koji se dobivaju 
destilacijom sirove nafte; 

c) katran, dobiven destilacijom kamenog ugljena; 

d) smjesa bitumena i katrana; 

e) različite bitumenske i katranske emulzije. 


BITUMEN 

Prirodni bitumen nalazi se u prirodi 
pomiješan sa mineralnim agregatima. Kvaliteta pri¬ 
rodnog bitumena je različita već prema nalazištu i 
sastojinama s kojima je pomiješan. 

Poznajemo na pr. prirodne asfaltne smjese 
koje upotrebljavamo u cestogradnjama kao tako zvani 
mekani asfalt, koji se tali ispod 100° G kao: triniđatski 
asfalt, asfaltni vapnenac, St. Valentino (Italija), Sici¬ 
lijanski asfalt itd. Kod nas imade prirodnog asfalta 
u Vrgorcu (Dalmacija) koji sadrži 50% bitumena, 
30% vulkanskog pepela i 20% različitih nečistoća. 
Asfaltni vapnenac se prerađuje za nabijani i donekle 
lijevani asfalt. 

Od prirodnih asfalta izrađuje se nabijani asfalt. 
U tu se svrhu prirodni asfalt drobi u posebnim mli¬ 
novima i melje u prašinu. 

Tabela I: 


SIROVO ZEMNO ULJE 


Benzin 

Petrolej 

Laka mineral, 
teška / ulja 
Pakura 


Bitumen 


Prirodan : 

Asfaltit 

Gilsonit 

Oxybitumen 

Polybitumen 

Kerogen- 

bitumen 

itd. 


(Smjese) 


Rafiniran: 

asfalti 

Asfaltni 

umjetan ili 

prirodan: 

bitumen 

tehnički 

1 

petrolejski 

vruće i hla¬ 

1 

bitumen 

Trinidad 

Mexphalt 

dno valjani 

Vrgorac 

Spramex 

asfalt (tope- 

Selenizza 

Petrolejska 

ka, asfaltni 

Sicilijanac 

smola 

beton itd.) 

Bitumenski 



škriljevac 

Produkti 

Liveni asfalt 


(rezani bit.) 

Mastico 


Shelmac 

Asfalt- 


Emulzije 

makadam 



Emulzije i 
površinske 
obradbe 


Kvaliteta prirodnoga asfalta popravlja se doda¬ 
vanjem rafiniranog bitumena. Samljevena prašina 
stavlja se u vrućem stanju na pripremljenu podlogu 
(betonska podloga), valja i nabija. 

Budući da prirodni asfalti ne sadrže u svakom 
slučaju bitumena ispravne kvalitete za dobru cestu, 
ne može se svaki prirodni asfalt primjenjivati za 
cestogradnje. Za cestogradnje dolaze u obzir samo 
oni prirodni asfalti, koji sadrže bitumen izvjesnih 
gradacija. 

Umjetni ili tehnički bitumen dobiva 
se destilacijom sirove nafte (petrolejska smola [pa¬ 
klina], petrolejski ili asfaltni bitumen). Produkti desti¬ 
lacije su: benzin, petrolej, ulja i bitumen. Ovakove 
nafte ima u Rumunjskoj, Rusiji, Meksiku itd. Kod 
nas ima nafte u Paklenici, Bujavici i Selenici, ali bez 
sadržine benzina. 

Svojstva bitumena ispituju se fizikalno i kemički. 
Bitumen mora biti ljepiv, plastičan i stalan. Mekoća 
bitumena određuje se prema njegovoj penetraciji i 
talištu (Norme Ministarstva građevina), pa bitumen 
dijelimo na grupe I do V. 

KATRAN 

Za cestogradnje se osim bitumena u novije doba 
dosta mnogo upotrebljava i katran, čija je cijena 
daleko niža od cijene asfalta. Katran se u početku 
dobivao samo u plinarama kao nuzprodukat, a kasnije 
i kod produkcije koksa. Destilacijom kamenog ugljena 
(kod 1000 do 1300° G) dobiva se 60—80% koksa, a 
ostalo je rasvjetni plin, amonijeva voda i tzv. sirovi 
katran, koji se sastoji od lakih, srednjih i teških 
te antracenovih ulja, smolastih tvari i slobodnog 
ugljika. Ponovnom destilacijom mogu se iz sirovog 
katrana otstraniti ulja, a ostatak je paklina. Ako 
se djelomičnom destilacijom otstrane samo laka i 
srednja ulja dobiva se destilirani katran. 
Miješaju li se antracenova ulja s paklinom dobiva se 
preparirani katran. Za cestogradnje se upo¬ 
trebljava i destilirani i preparirani katran. 

Kod destilacije treba nastojati da se dobije katran 
koji dobro veže, koji odolijeva djelovanju topline i 
vremenskih promjena. 

Destiliranoga katrana ima dvije vrste: I. rjeđi, 
za površinsku obradbu i II. gušći, s manjom množinom 
ulja, za penetraciju i katranski makadam. 

Prepariranog katrana ima četiri vrste: 50/50; 
60/40; 65/35 i 70/30 (prvi broj označuje množinu 
pakline, a drugi antracenovog ulja); 50/50 je najrjeđi, 
a 70/30 najgušći preparirani katran (oznake prema 
njemačkim DIN-normama broj 1995 i 1996). 

Katran se upotrebljava kao spojno vezivo za lake, 
srednje i teške ceste. Katran je prviput upotrebljen za 
cestogradnje u Monte Carlu 1901 kao površinska 
obradba. Cesta se znatno prašila jer je gornji sloj 
kolnika bio izveden sa pijeskom od vapnenca. 


43 








Katranski namaz je uspio pa je odmah iza toga 
upotrebljavan u Engleskoj i Švicarskoj. Katranski 
namaz nije samo sprečavao prašenje, već je učvrstio 
i površinu ceste. Osim upotrebe u vrućem stanju 
za površinske obradbe, upotrebljava se ka¬ 
tran kao katranski beton ili u hladnom stanju 
za katranski makadam. Tučenac se obavije 
katranom već u kamenolomu ili na samom gradilištu, 
a na cesti se valja kao katranski makadam, analogno 
kao cementni makadam. 

Tabela II: 

KATRAN 


i. Iz plinare 2 . destilacijom kamenog ugljena 


Koks plin amonijeva voda sirovi katran 

destiliran prepariran 

I II paklina 50 60 65 70 

antracen. ulje ’ 50 40 35 30 

Bitumenske tvari mogu se upotrebljavati na 
različite načine. One se miješaju već prema tome 
kako zahtijevaju klimatske prilike. Smjesa može biti 
različita. Umekšavanjem (fluksiranjem) trinidatskog 
asfalta kod 160—170° G sa dodatkom ulja može se 
dobiti smjesa podesna za priredjivanje lijevanog 
asfalta. 

Umjesto čistog bitumena može se za cestogradnje 
upotrebiti smjesa bitumena i katrana sa prevagom 
bitumena. Katrana se dodaje oko 30%, tako da je 
smjesa jeftinija, obzirom na domaći proizvod katrana. 
Ovakova je smjesa vrlo homogena. Može se upotrebiti 
i smjesa katrana i bitumena sa prevagom katrana. 
Katranu se dodaje 15—20% bitumena koji se rastopi 
u katranu. Ova primjesa čini katran stalnim i kod 
veće studeni. U Engleskoj su s uspjehom upotrebili 
ovu smjesu. U Čehoslovačkoj dolazi u trgovini ova¬ 
kova smjesa katrana i bitumena pod imenom Rego. 

SI. 23. Dvostruka površinska obradba na državnoj cesti 
(Kostelec, Č. S. R.). 


EMULZIJE 

Bitumen se po svom osnovnom sastavu može 
upotrebiti kod cestogradnja samo u ugrijanom stanju. 
Kamen, šljunak (tučenac) i pijesak, kada dolaze u 
vezu s bitumenom, moraju biti potpuno suhi. U nor¬ 
malnim slučajevima je to vrlo teško provedivo. U 
svrhu lakšeg rada, tražilo se način kako bi se asfalt 
mogao polagati i u hladnom stanju, odnosno kod 
vlažnog vremena, i učiniti time upotrebu bitumena 

neovisnu od kompliciranih priprema oko sušenja 
agregata. Istraživanjem došlo se do načina polaganja 
mješavina kamena sa asfaltnim emulzijama. 

Asfaltna emulzija za cestogradnje pojavljuje se 
prvi puta u Engleskoj god. 1923, kao produkt društva 
Asphalt Cold Mix Ltd. Asfaltna emulzija nastaje ra¬ 
spršivanjem bitumena u vodi. Bitumen je u vodi 
netopiv; njegove čestice lebde u vodi. Kod upotrebe se 
emulizija polijeva po tučencu. Kod toga se emulzija 
rastavlja u svoje sastavne dijelove. Voda se djelo¬ 
mično ispari, a djelomično ju upije kamen; oko tu- 
čenca nastaje naslaga bitumena. 

Emulzije se upotrebljavaju za obavijanje tučenca 
s kojim se izrađuje asfaltni makadam, zatim za povr¬ 
šinske obradbe, penetracije itd. 

Katranska emulzija nastaje emulgiranjem 
katrana i glinenog pijeska u vodi tj. smjesom od 60% 
katrana, 30% vode i 10% glinenog pijeska. Emulzija 
se radi i od smjese bitumena i katrana. 

Razlikujemo tri vrste emulzija prema načinu nji¬ 
hovog sastava i to: 

1. stabilne emulzije, 

2. polustabilne emulzije, 

3. nestabilne emulzije. 

Za cestograđevne svrbe upotrebljavaju se samo 
polustabilne i nestabilne emulzije: 

U praksi se emulzije upotrebljavaju: 

a) za površinsku obradbu, 

b) za asfaltni namaz 2—4 cm jakosti, koji na 
staje nakon nekolikokratnog mazanja, 

c) za učvršćenje šljunčanih naslaga u cestovnom 
tijelu, koje se nakon uvaljan ja uredi površinskom 
obradbom (penetracija), 

d) za polaganje asfaltnog sloja 4—5 cm debljine 
u hladnom stanju, 

e) za popravljanje udubina u asfaltnom kolniku, 

f) za zalijevanje režaka kod kamenog ili drvenog 
taiaca. 


SISTEMI IZVEDBE 


Prema debljini namaza na cestovnu površinu 
dijelimo savremene kolnike od bitumenskih tvari 
(bitumen i katran) na: 

1. laki kolnici sa premazom 0,5—1,5 cm debljine, 

2. srednji kolnici sa slojem 2—4 cm debljine, 

3. teški kolnici sa slojem 5 i više cm debljine. 

Geste možemo razvrstati i prema principima iz¬ 
gradnje: 

a) Princip makadam a. Makadamska cesta 
je valjanjem tako komprimirana da se čestice drže 
same medusobom bez posređstva nekog veznog sred¬ 
stva. Zalijevamo li takovu cestu vrućim bitumenom,_ 
povećava ovo vezivo unutrašnju čvrstoću makadama, 
jer bitumen ispunjava i najmanje šupljine u cestov¬ 
nom tijelu, a tako ga čuva od trošenja i prašenja. 

b) Princip betona. Kolnici izvedeni po¬ 
moću bitumena po principu betona su asfaltne lije 
vane i valjane ceste. Bitumen kao vezivo tvori pružnu 
i gustu masu, koja može odolijevati i najvećem 
naprezanju. 

Sistemi izvedbe bitumenskih kolnika su: 

1. površinska obradba, 

2. penetracija tj. zalijevanje ili kalenje različitim 
bitumenskim materijalom ili emulzijama, 

3. hladni valjani asfalt; priređen miješanjem ka¬ 
menog agregata s bitumenskim tvarima, 

4. vrući valjani asfalt, 

5. nabijani asfalt, 

6. lijevani asfalt, 

7. Essenski asfalt (domaći proizvod u Čeho- 
slovačkoj). 

I. Površinska obradba 

Površinska se obradba ubraja u ceste za laki 
promet (laki kolnik). 

Površina obične uvaljane makadamske ceste pre- 
maže se vrućim ili hladnim bituminoznim materi¬ 
jalom, koji površinu kolnika čuva od trošenja i 


47 



prašenja. Ovakav namaz ne traje dugo, pa se mora 
obnoviti od vremena do vremena, već prema pro¬ 
metnim prilikama. Ako se površinska obradba izvodi 
prvi puta na nekom kolniku, onda obično dolaze dva 
namaza. Kao što je spomenuto, taj se namaz obnavlja 
od vremena do vremena. Time nastaje na površini 
kolnika postepeno sloj 0,5 do 1,5 cm debljine. 
Površinska se obradba izvodi na različite načine. 

1. Vrući način (sa bitumenom). Sa površine 
se makadama otstrane sve slobodne čestice (prašina, 
pijesak itd.) tako da ostane čista i hrapava površina, 
koja mora biti posve suha. Poprečni presjek kolnika 
neka je u priklonu 2,5—3%. 

Bitumen se ugrije u kotlovima na 180°—200° G 
i rasprašuje po cesti ručnim cjedilom, u koje se bitu¬ 
men tjera ručnom pumpom ili komprimiranim zrakom, 
pod tlakom od 5 atmosfera. Na 1 m 2 površine treba 
za prvi namaz 1,5—2,5 kg bitumena, a za drugi 0,75 
do 1,25 kg. Bitumenski premaz pospe se oštrim pije¬ 
skom ili sitnim šljunkom (veličine zrna 10—20 mm) 
dobre kvalitete, tako da namaz bude potpuno po¬ 
kriven. Od 1 m 3 šljunka pokrije se oko 70—80 m 2 
površine kolnika. Šljunak se prevalja lakim valjkom, 
što ali nije neophodno potrebno. Time je površinska 
obradba gotova. 

Za ceste s površinskom obradbom je vrlo važno 
uzdržavanje kolnika, čemu treba posvetiti naročitu 
pažnju. Namaz mora biti uvijek pokriven pijeskom 
ili šljunkom. Sloj asfalta štiti cestovno tijelo od vlage, 
a ujedno učvršćuje gornji sloj i brani ga od trošenja. 
Za ovu se vrstu površinske obradbe upotrebljava bitu¬ 
men br. I i II (prema Normama Ministarstva građe¬ 
vina) . 

2. Katranska površinska obradba 
(vrući način). Površina ceste se dobro očisti. Na suhu 
i hrapavu gornju plohu dolazi namaz katrana. Namaz 
se izvodi istim načinom kako je opisano pod 1. 

Katran se ugrije samo na 100°—160° C. Katran 
vrlo dobro prima na cestu, nije tako osjetljiv kao 
bitumen, a ne smeta mu ni nešto vlage u cesti. Za 
površinsku obradbu upotrebljava se destilirani katran 

SI. 24. Posipavanje drobljenca za premaz emulzije. 


br. I ili preparirani katran 50/50 odnosno 60/40. 
Najpovoljnije vrijeme za izvedbu ovakove površinske 
obradbe je od marta do oktobra. Za prvi namaz 
treba 1,5—2 kg na 1 m 2 kolnika, a za drugi 1 kg 
katrana. Namaz se posipa oštrom i dobrom sipinom 
(kamena sitnež) veličine zrna 2 do 15 mm. Cesta se 
povalja lakim valjkom (5 tona), a kod toga se katran 
dobro oblijepi oko posipanog šljunka. Od 1 m 3 sitnog 
šljunka pokrije se oko 100—150 m 2 cestovne površine. 

Za površinsku obradbu se preporuča dodati ka¬ 
tranu 15% bitumena, jer takova smjesa bolje odolijeva 
vremenskim promjenama i visokoj temperaturi. 

U Cehoslovačkoj je ovaj način površinske obradbe 
jeftiniji od vrućega načina pomoću bitumena. 

3. Površinska obradba katranom u 
hladnom stanju. S hladnim se katranom može 
izvoditi površinska obradba i na vlažnoj cesti. Povr¬ 
šina kolnika se dobro opere vodom i očisti četkama, 


49 








a katran se rasprašuje običnim načinom. Kod ove se 
obradbe katran ljeti uopće ne zagrijava, a za hladna 
vremena ugrije se na 30°—50° C. Potreba katrana je 
ista kao i kod rada sa vrućim katranom. Jedan do 
dva sata iza svršenog namaza, dok voda iz katrana 
donekle ishlapi, a katran postane gušći, posipa se 
površina kamenom sitneži, koji ne treba prevaljati. 
Sitni šljunak uvaljaju vozila kod normalnog prometa. 

Za taj se način upotrebljava t. zv: sirovi katran. 

4. Asfaltne ili katranske emulzije. 
Površinska obradba izvodi se s emulzijama na isti 
način kako je prije opisano. S emulzijama se radi u 
hladnom stanju. Kolnik makadamske ceste se dobro 
očisti čeličnim metlama. Što je površina čišća to se 
emulzija bolje spaja s kolnikom. 

Za prvi namaz se emulzija rasprašuje tako, da 
treba oko 1,5 kg na 1 m 2 ceste. Na taj se namaz 
posipa tanki sloj sitnog šljunka (sipine). Za drugi 
namaz treba 1—1,5 kg emulzije na 1 m 2 , a preko 
toga sloja dolazi nešto sitnija sipina, veličine zrnaca 
3—6 mm. Sa 1 m 3 sipine može se posipati oko 100 
do 150 m 2 ceste. Preporuča se prevaljati ovaj sloj 
sipine lakim valjkom, ali to nije bezuvjetno potrebno. 

U Čehoslovačkoj se do god. 1920 nije izvodila 
površinska obradba na otvorenim potezima. Nakon 
osnutka »Fonda za puteve« počelo se detaljnije pro¬ 
učavati propise za asfaltne i katranske kolnike. Po¬ 
vršinska obradba se upotrebljava vrlo mnogo u 
raznim državama, a iznosi oko 75% izrađenih cesta. 
Kao premazi upotrebljavaju se mnogo i različite 
asfaltne i katranske emulzije. Najjeftinje i najbolje 
uređenje pošljunčane ceste je upravo ovakova povr¬ 
šinska obradba pomoću emulzija. U Čehoslovačkoj je 
na ovaj način uređeno oko 300 km državnih i preko 
650 km nedržavnih cesta (slika 25.). 

Kod nas u Jugoslaviji izvedene su već mnoge 
površinske obradbe: u kupalištima Topusko, Varaždin, 
Crikvenica itd., zatim u Splitu, Dubrovniku; u Zetskoj 
banovini je izvedeno preko 200.000 m 2 (Sprameksi- 
ranje). 

SI. 25. Državna cesta Belanske Kupele—Štrbske Pleso , 
km 23.000—24.000. 


Kod nas treba posvetiti najveću brigu da ceste 
u prvome redu dobro i pravilno pošljunčimo i po- 
valjamo, što je prvi preduvjet za dobru površinsku 
obradbu. 


11. Penetracija 

Penetracija se upotrebljava za ceste za srednji 
promet. Uvaljani sloj tučenca na kolniku zalijeva se 
vrućim bitumenom ili katranom, odnosno kojom 
emulzijom. Masa prolazi kroz šupljine šljunčanog za¬ 
stora i ulazi u unutrašnjost cestovnog tijela. Dobro 
povaljana cesta dobiva još i površinsku obradbu. 
Cesta se prema tome gradi kao šljunčani makadam. 

1. Penetracija vrućim bitumenom 
(asfaltni makadam) upotrebljava se rijetko jer zahti¬ 
jeva posve suhi materijal tučenca i šljunka. 

2. Penetracija katranom # izvodi se 
slično kao penetracija vrućim bitumenom. Tučenac 
se nasipa u 10—12 cm debeli sloj koji se uvalja na 
8—9 cm i polijeva katranom br. II ili prepariranim 
katranom 65/35 ili 70/30. Katran se grije na 120° do 

b <jm 

drobljenac 12-18 mm 
tučenac (šljunak) 
pijesak 


SI- 27- Polovična penetracija 


Si 26. Uređenje državne ceste (Budjejovice, Č. S. R.) kolnik 
za srednji promet. 


150° C a treba ga oko 12 kg za 1 m 2 ceste. Najprije 
se zalijeva i valja tučenac, a onda kamena sitnež 
(valjak 12 t.). Nakon toga se provede površinska 
obradba. 

3. Penetracija emulzijom izvodi se 
istim načinom. Za 1 m 2 ceste treba 7—9 kg emulzije. 
Građevni troškovi mogu se smanjiti, ako se izvodi 
t. zv. polovična penetracija. Na planum se 
nasipa 5 cm sloj pijeska a preko toga 6 cm šljunka. 

Ovaj se sloj uvalja a preko njega dolazi 3 cm debeli 
sloj kamene sitneži; nakon toga se zalijeva emulzijom, 
koja kod dobre i pažljive izradbe dopire samo do 
donjeg sloja pijeska. Za 1 m 2 ceste potrebno je oko 
4—6 kg emulzije. Na ovako uređenu cestu izvodi se 
još površinska obradba. 

III. Hladni valjani asfalt 

(Asfaltni makadam 
ili katranski makadam) 

Hladni valjani asfalt se izvodi kao obična maka¬ 
damska cesta, samo se tučenac prije ugradbe obavija 
bitumenom. Ovakav kolnik služi za opterećenje 1000 
do 2000 t/km/24 sata (srednji promet). 

Tučenac i kamena sitnež (drobljenac) miješaju se 
u posebnim strojevima sa bitumenom, tako da svako 
pojedino zrno dobiva prevlaku. Ovako obavljenim 
materijalom pošljunči se cesta i valja u jednom ili 
više slojeva. Na koncu se može eventualno izvesti još 
i površinska obradba (slika 28.). 

Kameni materijal se može obavijati vrućim bitu¬ 
menom (odnosno razrijeđenim ili mekim bitumenom), 
bituminoznim katranom, hladnim katranom i hlad¬ 
nom asfaltnom emulzijom. 



SI. 28. Tučenac kolnika obljepljen asfaltom. 

Kameni se materijal miješa sa vrućim ili hladnim 
bitumenom u posebnim kotlovima. Kamen se zagrije 
na 50°— 70° G a isto tako i bitumen. Bitumen mora 
biti toliko omotan oko kamenog materijala, da se kod 
valjanja lako slijepi. 

Temelj za ovu cestu mora biti dobar. Kao temelj 
služi pošljunčana cesta s podlogom od kamena 
lomljenaka. Poprečni pad ceste je 2—3% a uzdužni 
može biti 7%. Umjesto površinske obradbe može se 
izvesti sloj sipine (sitnog šljunka) obavijene bitume¬ 
nom; taj se sloj dobro povalja. Prva ovakova cesta za 
srednji promet izvedena je u Čehoslovačkoj g. 1933. 

U Čehoslovačkoj izvode ovu vrstu ceste ovako: 
kao podloga služi uvaljani sloj krupnog tučenca, 6 
do 8 cm debljine; može se upotrebiti i izderani temelj 
od kamena lomljenjaka. Na tu podlogu dolazi prvi 
sloj grubo drobljenog kamena od 3 cm, koji je oba 
vijen katranom 1 ili II. Ovaj se sloj dobro uvalja i 
utisne barem 5 cm u podlogu. Na to se uvalja drugi, 
finiji sloj tučenca u debljini od 2,5 cm (veličina zrna 
3—15 mm) obavljen katranom Rego. Konačno dolazi 
tanki sloj sipine ili površinska obradba. Sveukupna 
debljina ovoga katranskog makadama, iznad podloge, 
iznosi 7 cm. Za uređenje 1 m 2 ovakove vrste ceste 
potrebno je oko 130 kg katraniranog drobljenog po¬ 
sipala. 



SI 29. 

Istim se načinom radi ako je kameni materijal 
obavijen hladnim bitumenom, katranom ili kojom 
emulzijom (slika 29.). 

Površina ovako izrađene ceste je hrapava, a to je 
vrlo dobro za promet. Ovaj se način uređenja sred¬ 
njih cesta mnogo upotrebljava u Engleskoj i u Nje¬ 
mačkoj. Kod nas je izvedeno dosta cesta sa hladnim 
valjanim asfaltom (Shelmac) u Zagrebu, Splitu itd. sa 
odličnim uspjehom. 


IV. Valjani asfalt (vrući način) 

U Čehoslovačkoj se izvode asfaltne ceste (za 
srednji promet) s valjanim asfaltom od godine 1931. 
Asfaltna prevlaka je debela 4 cm. 

Na otvorenim potezima se u Čehoslovačkoj izvode 
ovakove asfaltne prevlake na uvaljanoj pošljunčanoj 
cesti, kao rekonstrukcija ceste. Kolnik se pre- 
valja i zaobli, a obrub se izvede od granita, zatim se 
polaže asfalt. Taj se način zove a s f a 1 t n i beton. 
Kod gradnje posve novih cesta obično se izvodi valjani 
asfalt na betonsku podlogu. 



SI. 30. Asfaltni beton. 

b) Novogradnja 


Ovo je najmoderniji način izgradnje asfaltnih 
cesta. U smjesi prevlake ima 90—96% kamenih sa 
stojina, a tek 4—10% bitumenskih tvari. Smjesa je 
detaljno ispitana, pa je ovaj omjer mješavina naj- 
ekonomičniji. 

Za valjani asfalt se pijesak i šljunak, različitih 
veličina, miješa sa bitumenom u vrućem stanju i u 
takovom stanju smjesa se valja na pripremljenu pod¬ 
logu. Pijesak i šljunak moraju biti u takovom sastavu 
da sadrže najmanje šupljina, koje treba potpuno 
ispuniti bitumen. Ove šupljine smiju iznositi najviše 
15—22% obujma. Kod ove vrste izgradnje je površina 
kolnika potpuno zatvorena. 

Prema veličini zrna i prema sadržini grubog 
materijala, razlikujemo: 

a) grubi asfaltni beton, sa veličinom zrnaca 
šljunka do 30 mm; 

b) fini asfaltni beton, gdje su veličine zrnaca 
šljunka najviše 18 mm. Na ovaj je način izvedena 
cesta Beograd—Avala u dužini od 13 km i mnogo 
drugih cesta. 



SI. 31. Izvedba kolnika od asfaltnog betona. 


Za asfaltni beton može se upotrebiti različiti bitu- 
minozni materijal: prirodni bitumen, bitumen, čisti 
katran, ili smjese katrana i bitumena. Kameni se ma¬ 
terijal suši i grije u posebnim bubnjevima kod 180° 
do 200° C i miješa sa spojnim bitumenskim materi¬ 
jalom i kamenim brašnom. Ovakova se plastična 

smjesa (140°—160° G) polaže na podlogu, razastre na 
određenu debljinu i valja postepeno toplim valjcima 
od 0,5 do 10 t. Masa se komprimira u tolikoj mjeri, 
da se cesta nakon tri sata može predati prometu. 

Količina primjese kamenog materijala ovisi od 
vrste ceste; što jača ima biti cesta to sitniji mora biti 
kamen. 



SI. 32. Izvedba kolnika od asfaltnog betona. 


Kod izrade valjanog asfalta uzima se: 

a) za Topeku 15—20% kamene sitneži, 

b) za fini asfaltni beton oko 35% kamene sitneži, 

c) za grubi asfaltni beton oko 60% kamene sit¬ 
neži. 

Izbor gruboga ili finog asfaltnog betona ovisi i 
o padu ceste (do 7%), a o vrsti izvedbe ovisi opet 
poprečni pad profila (1,5—3,5%). Kod debljine pre¬ 
vlake 5 cm izvodi se asfaltni beton u jednom sloju; 
kod jačih debljina izvodi se u dva sloja. Donji sloj 
mora biti od grubog asfaltnog betona, da se na nj što 
bolje prilijepi gornji sloj. 

Množina bitumena izračuna se po jednadžbi 

gdje znači: 

^ množina bitumena u postocima mineralne smjese, 
.9 = specifična težina bitumena kod 125° C, 

Š = množina šupljina stresene i nabite miner, smjese, 
T = težina cijele smjese. 

Kao primjer neka je navedena jedna vrsta asfalt - 
nog betona, koja sadrži: 

82,4% mineralnih tvari, 

11 , 2 % brašna od kamenog vapnenca, 

6 ,% bitumena. 

Naročita prevlaka koja se ubraja u ove vrste 
cesta je asfalt-durolit, njemačkog podrijetla. 



SI. 33. Asfaltna prevlaka na valjanoj podlozi. Državna cesta 
Sahy—B. By stric a—Krakov, km 127.770—130.249. 

M e x p h a 1 1 i Spramex, trinidatski asfalt, asfaltno 
prirodno brašno i pijesak, griju se kod 180° G. Na 
gradilištu se masa razastire ručno na 4 cm debljine. 
Čim se masa ohladi, nabaca se bazaltni drobljeni šlju¬ 
nak, obavijen prije toga asfaltnom emulzijom, i la¬ 
gano povalja ručnim valjkom. Za dva do tri sata je 
cesta sposobna za promet. 


V. Lijevani asfalt 

Lijevani asfalt je najstariji način izgradnje 
asfaltnih cesta, koji se pripravljao miješanjem samlje¬ 
venoga asfaltnog vapnenca i bitumena. Danas se 
lijevani asfalt priređuje od mastiksa i oštro- 
bridnog kamena drobljenca ili pijeska veličine zrnaca 
1*—7 mm, uz mali dodatak bitumena, kojim se oba¬ 
vija suhi kameni materijal. 



SI. 34. Uređenje državne ceste (Budjejovice , Č.S.R.). Kolnik 
za teški promet. 

Mastiks i mineralna smjesa moraju biti u tako¬ 
vom omjeru, da asfalta bude 1—2% više od množine 
šupljina u mineralnoj smjesi, a to iznosi oko 10—13%. 
Mastiks se priređuje u asfaltnim tvornicama, sa stro¬ 
jevima za miješanje, kod 175°—225° G. Na tržište do¬ 
lazi u obliku šesterokutastih kolača, težine oko 30 kg. 
Mastiks je smjesa od 15—18% bitumena i oko 85% 
fino samljevenog vapnenca. 

Jedna vrsta lijevanog asfalta je na pr. 40—50% 
mastiksa, 40—55% pijeska (1—7 mm) i 3—5% bitu¬ 
mena. 

Lijevani se asfalt priprema u posebnim kotlovima 
na samom gradilištu (na cesti), gdje se imade polagati. 
Priprema traje 1—4 sata kod topline 180°—200° G. 

Na pripravljene temelje od sloja betona ili uva¬ 
ljanu podlogu od makadama nanosi se gusta tekuća 
masa, zagrijana na 160°—170° C i rastire drvenim gla- 


Sl. 35. Lijevani asfalt . 

SI. 36. Kolnik iz lijevanog asfalta. 

čalima na debljinu dva puta po 2 cm. Da bi površina 
bila hrapava prevalja se ozubljenim valjkom, čime po¬ 
vršina dobiva male udubine. 

Za teški promet izvodi se kolnik od t. zv. tvrdo 
lijevanog asfalta u dva sloja na podlogu od uvaljanog 
makadama, koja se izravna betonom u smjesi 1:5. 
Na podlogu dolazi sloj lijevanog asfalta 4 cm debljine. 
Površina se pospe oštrim pijeskom 5—10 mm ili ka¬ 
menom sitneži (drobljencem) 10—15 mm, koji se 
povalja ručnim valjkom. Na taj se način postizava 
hrapava površina. 

VI. Essenski asfalt 

U Gehoslovačkoj postoji domaći proizvod pod 
imenom Essenski ili Dammannov asfalt, koji se pri¬ 
ređuje u tamošnjim tvornicama u Trinci i u Lodenici. 
Upotrebljava se za srednji i teški promet. Kolnik iz¬ 
veden na ovaj način može podnesti i teret 4000 
t/km/24 sata. 

Upotrebom ovoga asfalta postaje Čehoslovačka kod 
izgradnje svojih cesta neovisna od tuđeg asfalta. Ovaj 
je asfalt umjetno pripravljena smjesa po patentu Dr. 
Dammanna. Sastoji se od različitih katranskih tvari, 
a glavna mu je sastojina čisti katran. Masa se dade 
vrlo dobro valjati. Prema tome se u ovom slučaju 
ispunjavaju šupljine tučenca i pijeska, katranom. 

Od mineralnog kamenja se upotrebljava: vap¬ 
nenac, dolomit, bazalt a izvrsna je i drozga iz visokih 
peći. Samljeveni kamen na 0—4 mm grije se u bub- 



Sl. 37. Izvedba kolnika od Essenskog asfalta. 

SI. 38. 

njevina kod 130° C, odakle se spušta u stroj za mije¬ 
šanje sa prepariranim katranom 60/40. Gotova smjesa 
se može i deponirati za kasniju upotrebu. Na gradi 
lištu se smjesa (u hladnom stanju) razastre na pri¬ 
pravljenu betonsku podlogu ili na uvaljani makadam 
sa podlogom od kamena lomljenjaka. Na podlogu se 
razastre sloj dvostruke debljine, nego se želi imati na 
gotovom kolniku, jer se valjanjem komprimira na 
polovinu. Za 1 cm debljine sloja ove vrste treba 20 
do 25 kg slobodno položene smjese (za 1 m 2 kolnika). 

Za teški promet razastre se na podlogu 8 cm 
debela naslaga Essenskog asfalta, koja se komprimira 
na 4,5 do 5 cm (slično kao kod nabijanog asfalta). 
Obrubni kamen kolnika treba da je dobro zabetoniran. 
Cesta ima poprečni pad 2,5‘%. Smjesa se najprije valja 
ručno, valjkom 200 kg, zatim valjkom od'600 kg, a 
konačno valjkom od 5 t. (slika 38.). 

Iz ovoga se pregleda razabire, da su u Čehoslo 
vačkoj i najjače ceste (za najteži promet) izvedene na 
podlozi od makadama; sama asfaltna smjesa sadrži 
85 do 95% kamena. Jasno je da su Čelioslovačku kod 
toga vodili ekonomski razlozi, da izrabi prirodno 
bogatstvo odličnih kvaliteta kamena, kojim obiluje u 
izobilju. Ti bi razlozi i kod nas morali biti najvažniji 
pa bi se trebalo ugledati u Čehoslovačku. 

TARACANE CESTE 


Kod izgradnje bilo koje vrste cesta, čini kamen 
najveći postotak konstruktivnog dijela gornjeg stroja. 
Ne samo kod betonskih, nego i kod asfaltnih cesta 
čini kamen oko 80—95% upotrebijenog materijala. 
Jasno je dakle da je izgradnja kao i uzdržavanje cesta 
skupo u onim krajevima koji oskudijevaju na kamenu 
(Poljska, Holandija, sjeverna Njemačka, a kod nas 
Bačka i Banat). 

Za vrijeme svjetskog rata najviše su od svib 
objekata stradale ceste, uslijed povećanog prometa i 
pomanjkanja kamena u bilo kojem obliku. Normali¬ 
ziranjem prilika iza rata izgrađuju se ceste paralelno 
s razvojem automobilizma i opće motorizacije a prema 
novim principima i savremenim zahtjevima. Praksa 
će pokazati koja vrsta ceste najbolje odgovara razvoju 
automobilizma. Do konca prošlog stoljeća bio je jedini 
solidni način uređenja kolnika tarac od prirodnog 
kamena. 

Ceste se taracaju kamenim kockama, koje se 
izrađuju od granita, bazalta, anderita, trahita itd. 

Kamen koji se upotrebljava za cestogradnje ispi¬ 
tuje se u zavodima za ispitivanje materijala; ispituje 
se čvrstoća, upi janje vode te trošenje (abanje) od 
vožnje i udara. Kod nas je ispitivao tehnološke ose- 
bine raznog kamenja dravske banovine Prof. Dr. Ing. 
A. Kral (Ljubljana). Na predavanju na glavnoj 
godišnjoj skupštini Udruženja za ispitivanje gra¬ 
đevnog i tehničkog materijala Kraljevine Jugoslavije 
(u maju 1936) iznio je Prof. Dr. Ing. Kral rezultate 
pokusa različitih vrsti kamena dravske banovine za 
upotrebu u građevinarstvu i kod cestogradnja. Prof. 
Kral naročito ističe da treba posvetiti posebnu pažnju, 
kako se kvaliteta kamena ne bi prosuđivala samo 
prema njegovoj čvrstoći. Naročito za cestogradnje do¬ 
laze u obzir sasma druga svojstva nego čista čvrstoća. 

Prema Prof. Dr. Ing. 0. Kallaueru za cesto¬ 
gradnje kamen 1. vrste mora imati čvrstoću tlaka u 
suhom stanju 1600 kg/cm 2 , a u mokrom stanju 
1300 kg/cm 2 ; abanje (trošenje) smije iznositi 0,15 
cm 8 /cm 2 . Najslabija 3. vrsta kamena, koja se još 
može upotrebljavati za cestogradnje mora imati 
čvrstoću tlaka u suhom stanju 800 kg/cm 2 , a u 
vlažnom ili smrznutom stanju 700 kg/cm 2 ; najveće 
abanje 1 cm 3 /cm\ 




SI 39. 

Kamen 1. vrste upotrebljava se u prvome redu 
za kocke, a otpaci se upotrebljavaju za šljunak i tu- 
čenac; kamen treće vrste upotrebljava se samo kao 
kamen lomljenjak za temelje cesta. 

U Čehoslovačkoj je kamen raspodijeljen na cije¬ 
lom teritoriju Republike gotovo jednako. Tamošnji 
granit i balzat imaju čvrstoću tlaka 2000—2500 kg/cm 2 . 
Kamene kocke se- u Čehoslovačkoj izrađuju u 186 
kamenoloma. Godišnje se izradi 840.000 tona kocaka 

za plohu od 3,773.000 m 2 . (Kod širine kolnika 6 m 
iznosi to 625 km). Investicioni kapital iznosi 80 do 
100 milijuna Kč. 

Tučenac se izrađuje u 130 kamenoloma, s kapa¬ 
citetom oko 6 milijuna tona godišnje; investicioni 
kapital 60 od 80 milijuna Kč. Kamen (kocke) se izvozi 
u Jugoslaviju, Mađarsku, Njemačku, Poljsku (naročito 
gradovi Beč, Trst, Krakov, Beograd itđ.). 

U Čehoslovačkoj su najglasovitiji S k u t e č s k i 
kamenolomi. Rad u kamenolomima zavisi na 
slojevitosti a osoblje mora biti stručno izobraženo, jer 
o njemu zavisi pripravljanje kamena za kalanje ko¬ 
caka. Blokovi koje god širine kalaju se od kamene 
mase čeličnim klinovima i limovima upuštenima u 
jedan red pripravljenih otvora (slika 39.). Postepenim 
udaranjem batom po klinovima, puca stijena redovno 
u smjeru, kako smo to klinovima označili. Dobiveni 
kameni blokovi dopremaju se do radionica, gdje se 
kalaju na kocke (slika 41. i 42.). 



SI 40. 

Omjeri veličina kocke ustanovljeni su u Č. S. R. 
normama iz g. 1931 te su: 

a) velika kocka 18 A omjera 18/18/18 cm; 
18 B omjera 18/18/24—30 cm; 16 C omjera 
16/16/28—30 cm; 13 C omjera 16/16/16—24 cm. 
Dopuštena tolerancija iznosi 0,5—2 cm; 

b) mala kocka 10 D omjera 8/10 cm; 12 D 
omjera 10/12 cm; 

c) sitna kocka 4/5 cm, 4/6 cm i 6/8 cm. 
Velika kocka kala se ručno batom i sjekačem a 

plohe se obrađuju zubatcem. Mala i sitna kocka 
kalaju se strojem a u rijetkim slučajevima ručno 
(slika 43.). 


SI. 43. 

Kamen za kocke mora biti trajan, stalno hra¬ 
pave površine i jednoličnog trošenja. Praktičari kažu 
da je za kocke najbolji kamen srednje zrnatog do 
fino zrnatog sastava. Sama kocka mora se nakon kiše 
brzo sušiti, a za vrijeme kiše ne smije mijenjati boju. 
Rad potreban za obradbu kocke najbolje je mjerilo 
čvrstoće i elastičnosti kamena. 







Bazalt se upotrebljava manje za izradu kocaka 
jer je krhak, pa se bridovi kocke često odlupljuju kod 
jakih udaraca; bazalt se više upotrebljava za izradu 
tučenca. 

U Čehoslovačkoj su taracali kamenim kockama 
velikog formata četrdeset godina prije nego se počelo 
izgradnjom današnjih kolnika za automobilski promet. 
Ponajviše su kamenim kockama taracane ceste u 
gradovima za teški promet u inđustrijalnim četvrtima. 



SI. 44. Dijagonalni tarac. 


Tarac velikim kockama 16/16 cm ili 
18/18 cm, položen okomito na smjer vožnje, 
nema dosta režaka, pa se kocka nejednako troši; 
kocka postaje obla a tarac grbav. Bolje je taracanje 
dijagonalno pod kutem od 45° na smjer vožnje; 
uz rub ceste dolaze u tom slučaju posebne petero- 
kutaste kocke. Kako je velika kocka vrlo skupa to se 

počela proizvoditi mala i sitna kocka (8/10 
ili 10/12 cm, odnosno 4/5, 4/6 ili 6/8 cm). Ovaj tarac 
sa malom kockom je za 45% jeftiniji od taraca s 
velikim kockama; kako ima veći broj režaka upo¬ 
trebljava se i kod većih uspona i ne pravi buku kao 
tarac s velikim kockama. 

U Čehoslovačkoj je izveden prvi tarac s malom 
kockom u Karlovim Varima (god. 1909-10). Kod tara- 
canja malom i sitnom kockom izvodi se osim nave¬ 
denih načina još i polukružni, lepezasti i segmentni 
tarac. 



SI. 45. Polukružni tarac. 


Polukružni tarac izvodi se od kocaka 
različitih veličina; na vrhu luka dolazi veća kocka, 
a na krajevima sve manje i manje (veličine od 10/12 
do 6/8 cm) već kako zahtijeva oblik luka. Kod ovoga 
taraca nastaju klinaste reske, rastvorene na vanjskoj 
strani luka što je svakako manjak, jer ispravne reske 
moraju biti 0,5—1,0 cm široke sa paralelnim brido¬ 
vima (slika 45.). 

Lepezasti i segmentni tarac je sličan 
polukružnome samo luk nema tako malen radius. 

Iskustvo je pokazalo, da je najbolji tarac dija¬ 
gonalni i radijalni. Kocke moraju biti pravilno izra¬ 
đene da vez bude dobar. Opterećenje od kotača‘prenosi 

se najmanje preko dvije ili više kocaka, a prema tome 
i na veću površinu. U Čehoslovačkoj je na državnim 
i sreskim cestama propisan dijagonalni tarac. Na 
širinu ceste lomi se dijagonalno tarac 4 do 6 puta, 
jer se na kraće dužine postizavaju ravniji redovi. 
Na lomu, gdje se sastaju dva dijagonalna smjera, 
ulažu se »dugačke« kocke 10/14 ili 10/16 cm (si. 46.). 



SI. 46. 


Kao podloga taracanih cesta izvodi se sloj betona 
oko 20 cm debljine a kod rekonstrukcija služi kao 
podloga prevaljani i izravnani makadam. 

Jedan od glavnih uvjeta za dobar tarac je, da na 
podlogu dolazi sloj pijeska 5—6 cm (ili u zbijenom 
stanju minimum 3 cm). Položi li se tarac na tvrdu 
podlogu to on puca kod jačega prometa. Ovaj sloj 
pijeska treba biti čisti riječni pijesak, veličine zrnca 
0—5 mm, jer on daje najpovoljniji elasticitet kocki. 

Tarac se redovno polaže na cijelu širinu ceste; 
u rjeđim slučajevima na polovicu širine. Reške se 
zasipavaju pijeskom. Gotovo položeni tarac nabija se 

ručno ili pneumatski. Kod većega priklona ceste za¬ 
sipavaju se reške sa primjesom glinenog pijeska koji 
se u reškama dobro zbije i slijepi. U posebnim se 
slučajevima reške zalijevaju posebnom smjesom bitu¬ 
mena i katrana (na 4—6 cm dubine). 

Za valjano položeni tarac važno je polaganje 
obruba ceste ili ivičnjaka, koji preuzima postrani tlak 
taraca, a polažu se u beton, koji zahvaća i vanjsku 
stranu ivičnjaka (slika 47.). 

Trajnost ove vrste taraca računa se sa 35 godina, 
a nakon toga se stare kocke mogu ponovno upotrebiti 

(do 30%). U Čehoslovačkoj je zadnjih 5 godina po¬ 
loženo oko 815 km taracanih cesta (oko 500 mili¬ 
juna Kč). (SI. 48.) 

Kao naročito dobar primjer polaganja tramvaj¬ 
skih tračnica u gradskim ulicama može poslužiti 
uređenje tramvajskih kolosjeka u Zagrebu. Dio ceste 
uz prugu taracan je kamenim kockama sa reškama 
zalivenim bitumenom. 

Savremeni brzi motorizirani promet kod teških 
kamenih cesta zahtijeva da tarac bude besprašan, 
nepropustan i stalno hrapav. Ovome zahtjevu odgo¬ 
vara posebna vrsta kamenih kolnika t. zv. monolitni 

SI. 48. 


kameni tarac (na primjer betonski mozaik) ili tarac 
pod imenom Genzal. 

Za betonski mozaik izvodi se betonska 
podloga 10—20 cm debljine već prema vrsti planuma. 
Na betonsku se podlogu najprije polažu ivičnjaci a 
iza toga se polaže tarac od sitne kocke 4/6 cm u rahli 
cementni mort smjese 1:3. Položeni se tarac zalije 
cementnim mortom iste smjese i dobro nabije. Tarac 
se 10—12 dana polijeva vodom. Na dužinu ceste 
6—8 m izvodi se dilataciona reska. Jakost cijele 
konstrukcije iznosi barem 17 cm. 

Betonski tarac Genzal je vrlo racionalan 
jer se mogu upotrebiti i otpaci kamena, kocaka ili 
kamen lomljenjak. U čelične kalupe veličine 50/50 cm, 
visine 12—15 cm, slaže se kamenje s ravnom plohom 
prema dolje (na dno kalupa) jedno uz drugo. Na 
naslagano kamenje u kalupu nabaca se betonska 
smjesa 1:3 ili 1:4 i dobro nabije. Ovako napunjen 
kalup, još dok je smjesa svježa preklopi se na pri¬ 
pravljenu podlogu ceste, u redove, jedan uz drugi. 
Kalup se digne, a na gornjoj strani ostaje vidljiv mo¬ 
zaik kamena. Kada je jedan dio dovršen zalije sa 

masnim cementnim mortom, dobro nabije prema 
zahtijevanem profilu ceste. Cestu treba nakon toga 
polijevati kroz 10—14 dana i štititi od prejakog sunca. 
Na svakih 6—8 m dolazi dilataciona reška. (SI. 49.) 



SI. 49. Betonski tarac Genzal. 


Ova dva monolitna taraca pokazala su dobre 
rezultate, radi naročito hrapave površine i velikog 
broja režaka. 

Iz cjelokupnog pregleda o rekonstrukciji i iz¬ 
gradnji cesta za auto-promet u Č. S. R. vidimo, 
d^i se kod izgradnje cesta u Čehoslovačkoj postupalo 
prema točno izrađenom programu. Ceste i željez¬ 
nice smatraju se jednako važnim problemom. Auto- 
busni promet, teretni i osobni, je u Čehoslovačkoj 
pod upravom željeznica, tako da promet cestama na¬ 
dopunjuje željeznički promet. U Čehoslovačkoj, kao 
i u ostalim državama upotrebljavaju se ceste za brzi 
automobilski promet i prevoz svježe (pokvarljive) 
robe do u najudaljenije krajeve (na pr. prevoz svježe 
morske ribe u Njemačkoj itd.). 

Izgradnja cesta zavisi ne samo na dobroj vrsti 
kamena nego i na valjanoj izvedbi, pa je važno istaći 
svojstva povezanosti materijala u konstrukciji gornjeg 
stroja ceste. 

Od eruptivnog kamena proizvodi se pijesak, šlju¬ 
nak i tučenac. Neki inženjeri zahtijevaju za šljunčanje 
cesta najtvrđi materijal, makar se on morao dovoziti 
iz velike udaljenosti. Praksa je često pokazala, da su 
ceste sa najtvrđim kamenom lošije od cesta sa sred¬ 
njim materijalom. Na pr. kod valjanja bazaltnog 
tučenca otkidaju se čestoi komadići bazalta kao plo¬ 
čice, koje se ne mogu međusobno povezati i slijepiti, 
dok se tučenac srednje čvrstoće, kod valjanja poveže 
u homogenu masu. Ovo znači da u svakom kraju treba 
pokusima ustanoviti veznu snagu materijala, koji je 
najbliži i najjeftiniji. 

Grad Zagreb troši za svoje ceste u glavnom vap¬ 
nenac iz Zagrebačke gore. Kamen nije naročite čvr¬ 
stoće, ali za srednji promet odgovara, jer ima dobro 
vezno svojstvo. 

Naš Gorski kotar kao i Hrvatsko primorje obiluje 
dobrim kamenom; tu je Generalski stol, Fužine, Vrat¬ 
nik. Prvorazredni kamen tučenac se dobiva iz kameno¬ 
loma Budinšćina, a to je kamen diorit. Ista vrsta 
tučenca dobiva se u Psunju kod Okučana i u Oraho- 
vici (Gutman). 

U Jugoslaviji imamo 17 kamenoloma za izradu 
kocaka, Čija je godišnja produkcija 6.000 vagona po 
10 t. Naši najbolji kamenolomi granita su u Pohorju 
(Res, Ehrlich, Lenarčić). 

U Bosni je glasoviti kamenolom u Jablanici kod 
Rame, a u Srbiji Rudnik, Jošanica, Katina Luka kod 
Rajevca itd. 

Izgradnjom savremenih kolnika za auto-promet u 
Jugoslaviji povodom milijarde za Javne radove opaža 
se da naši kamenolomi ne mogu udovoljiti zahtjevu 
potrebe. To znači, da imamo mnogo kamena a malo 
kamenoloma. Podizanjem kamene industrije pospješit 
ćemo rješenje savremene izgradnje cesta. 

U Jugoslaviji do g. 1935 nije se pristupilo na 
otvorenim potezima savremenoj izgradnji cestovne po¬ 
vršine za auto-promet. Slučaj je htio da smo dobili 
milijardu dinara za Javne radove i to za g. 1935 i 1936. 
Iz ove sume počeli smo izgrađivati naše ceste; zapravo 
probijati cestovne smjerove, povezivati i nadopunja¬ 
vati našu cestovnu mrežu. Ovo su prvi počeci a do 
faktične izgradnje naših cesta za auto-promet još je 
dalek put. 

Kod nas je u Jugoslaviji cestovni problem vrlo 
aktuelan. Obzirom na nagli razvoj turizma kod 
nas, koji je za nacionalno gospodarstvo od vanredno 
velike važnosti, postaje problem naših cesta goruće 
pitanje. I za razvoj automobilizma kod nas, kao i za 
potrebe turizma, potrebno je da se tim pitanjima po¬ 
sveti više pažnje. 

Za obnovu naših cesta moramo imati prorađen 
program sa stanovišta prometnog, gospodarskog, 
upravnog, kao i sa stanovišta strateškog. Kod ure¬ 
đenja cesta moraju se urediti i mostovi, koji čine 
jednu cjelinu u prometnoj cestovnoj mreži. Naš pro¬ 
gram ne smije biti od danas na sutra, mi moramo 
stvarati za nekoliko decenija unaprijed a to ćemo 
postići osnutkom posebnog fonda za puteve. 

